1.Zajedničko vijeće obavješćuje se o svakom zahtjevu određene treće države za članstvo u Europskoj uniji. Tijekom pregovora između EU-a i države podnositeljice zahtjeva, EU državama SADC SGP-a dostavlja sve relevantne infomacije. Države SADC SGP-a izražavaju svoje zabrinutosti i mogu zatražiti savjetovanje s EU-om kako bi on mogao sve to uzeti u obzir. EU obavješćuje države SADC SGP-a o svakom pristupanju EU-u.

Stranke mogu u bilo kojem trenutku pronaći sporazumno rješenje spora u okviru ovog poglavlja. One o takvom rješenju obavješćuju Odbor za trgovinu i razvoj i arbitražno vijeće, ako on postoji. Po donošenju sporazumnog rješenja postupak rješavanja spora prekida se.

4.Stranke će prilikom utvrđivanja uvoznih uvjeta primjenjivati načelo određivanja zona ili sektorizacije, uzimajući u obzir međunarodne norme. Stranke također mogu zajednički utvrditi i predložiti zone ili sektore utvrđenog sanitarnog ili fitosanitarnog statusa, i to za svaki slučaj pojedinačno, ako je to moguće, kako bi izbjegle prekid u trgovini.

(a)osigurati da sve zakonodavstvo, postupci te naknade i davanja, kao i, kada god je to moguće, potrebna pojašnjenja, budu javno dostupni koliko god je to moguće elektroničkim sredstvima;

2.Neovisno o članku 34., ako je to potrebno radi zaštite od znatnog općeg ili lokalnog manjka hrane ili drugih proizvoda odnosno njegova otklanjanja u cilju osiguranja sigurnosti hrane u državi SADC SGP-a te ako to stanje uzrokuje ili bi moglo uzrokovati velike poteškoće toj državi SADC SGP-a, ta država SADC SGP-a može poduzeti odgovarajuće zaštitne mjere u skladu s postupcima utvrđenima u članku 34., stavku 7. točkama (b) do (d) te stavcima 8. i 9. Ta će se mjera preispitivati najmanje jednom godišnje i ukloniti čim prestanu postojati okolnosti zbog kojih je donesena.

(d)pri odabiru zaštitnih mjera na temelju ovog članka prednost imaju one kojima se u najmanjoj mjeri ometa provedbu ovog Sporazuma. Ako je primijenjena carinska stopa utvrđena prema načelu najpovlaštenije nacije koja je na snazi na dan neposredno prije dana stupanja na snagu ovog Sporazuma niža od primijenjene carinske stope utvrđene prema načelu najpovlaštenije nacije u trenutku poduzimanja mjere, mjere primijenjene u skladu s odredbama stavka 3. točke (b) mogu premašivati stopu utvrđenu prema načelu najpovlaštenije nacije koja je bila na snazi na dan neposredno prije dana stupanja na snagu ovog Sporazuma. U tom slučaju stranka ili SACU, ovisno o slučaju, u skladu s odredbama stavka (c) dostavljaju Odboru za trgovinu i razvoj odgovarajuće informacije kojima dokazuju da povećanje carine do razine carinske stope utvrđene prema načelu najpovlaštenije nacije primijenjene u trenutku stupanja na snagu nije dovoljna i da je za ispravak ili sprečavanje ozbiljne štete ili poremećaja u skladu sa stavkom 2. potrebna mjera kojom se premašuje ta carina;

(a)ako stranka ili SACU, ovisno o slučaju, smatra da postoji jedna od situacija navedenih u stavku 2. točkama (a) do (c) ili u stavcima 4. i/ili 5., bez odlaganja upućuje to pitanje Odboru za trgovinu i razvoj na razmatranje;

5.Ne dovodeći u pitanje stavke 1. do 3., ako se bilo koji proizvod s podrijetlom iz EU-a uvozi u toliko povećanim količinama i uz takve uvjete da to uzrokuje ili bi moglo uzrokovati jednu od situacija iz stavka 2. točaka (a) do (c) državi SADC SGP-a ili SACU-u, ovisno o slučaju, predmetna država SADC SGP-a ili SACU, ovisno o slučaju, može poduzeti mjere nadzora ili zaštitne mjere ograničene na svoje područje u skladu s postupcima utvrđenima u stavcima 6. do 8.

4.Ne dovodeći u pitanje stavke 1. do 3., ako se bilo koji proizvod podrijetlom iz bilo koje države SADC SGP-a uvozi u toliko povećanim količinama i uz takve uvjete da to uzrokuje ili bi moglo uzrokovati jednu od situacija iz stavka 2. točaka (a) do (c) ovog članka istovjetnom ili izravno konkurentnom proizvodnom sektoru jedne ili nekoliko najudaljenijih regija EU-a, EU može poduzeti mjere nadzora ili zaštitne mjere ograničene na predmetnu regiju ili regije u skladu s postupcima utvrđenima u stavcima 6. do 8.

(c)privremene suspenzije iz ovog članka ograničene su na one suspenzije koje su potrebne radi zaštite financijskih interesa predmetne stranke. One ne premašuju razdoblje od šest (6) mjeseci, koje se može obnoviti nakon što Odbor za trgovinu i razvoj preispita to pitanje. O privremenim suspenzijama odmah nakon njihova donošenja obavješćuje se Odbor za trgovinu i razvoj. U okviru Odbora za trgovinu i razvoj provode se povremena savjetovanja o njima, a posebno s ciljem njihova ukidanja čim prestanu postojati uvjeti za njihovu primjenu.

6.Ako država SACD SGP-a ima opravdane sumnje u to je li pošiljka proizvoda na koji se neće primjenjivati carine na izvoz u skladu sa stavcima 1., 3. i 4. ponovno izvezena iz EU-a u jednu ili više trećih zemalja ili preusmjerena u jednu ili više trećih zemalja bez ulaska u EU, ta država SADC SGP-a može to pitanje uputiti Odboru za trgovinu i razvoj.

3.U iznimnim okolnostima, ako države SADC SGP-a mogu opravdati potrebe za industrijskim razvojem, te države SADC SGP-a mogu uvesti privremene carine ili poreze na izvoz ili u vezi s izvozom ograničenog broja proizvoda u EU. Država SADC SGP-a koja želi uvesti takve privremene carine ili poreze obavješćuje EU o takvoj carini i navodi sve relevantne informacije i razloge te se savjetuje s EU-om ako EU to zatraži. Takve se privremene carine ili porezi primjenjuju samo na ukupno osam (8) proizvoda, koji su definirani na razini tarifne linije HS6 ili, u slučaju ruda i koncentrata, na razini tarifne linije HS4, po državi SADC SGP-a u bilo kojem trenutku i ne primjenjuju se duže od ukupno dvanaest (12) godina. To se razdoblje može produljiti ili ponovno uvesti za isti proizvod u dogovoru s EU-om.

2.U iznimnim okolnostima, ako je to opravdano posebnim potrebama za prihodima, ili ako je to nužno za zaštitu novih industrija ili okoliša, ili ako je to nužno za sprečavanje ili ublaživanje znatnog općeg ili lokalnog manjka hrane ili drugih proizvoda nužnih za osiguranje sigurnosti hrane, Bocvana, Lesoto, Namibija, Mozambik i Svazi mogu, nakon savjetovanja s EU-om, na ograničeni broj dodatnih proizvoda uvesti privremene carine ili poreze na izvoz ili u vezi s izvozom robe.

6.Stranke su suglasne surađivati s ciljem razvoja i jačanja pitanja povezanih s trgovinom kako je predviđeno u člancima 8. do 11., 16. do 19., 73. i 74.

(d)[cvijeće: ljiljani i „ostalo”] u nastavku se navodi ukupna količina robe s podrijetlom u kategoriji postupnog snižavanja „H*” čiji se uvoz dopušta svake kalendarske godine od 1. lipnja do 31. listopada po carini od 50 % primijenjene carinske stope utvrđene prema načelu najpovlaštenije države, s učinkom od datuma iz stavka 1. ovog PRILOGA do datuma iz stavka 2. ovog PRILOGA:

Unutar kalendarske godine carinska kvota primjenjuje se od 1. lipnja do 31. listopada na orhideje (CN 0603.13.00), a od 1. studenoga do 31. svibnja na ruže (CN 0603.11.00) i krizanteme (CN 0603.14.00).

od 15. svibnja do 15. studenoga: 8 %; od 16. studenoga do 14. svibnja: 8,8 %,

od 1. kolovoza do 30. travnja: 11,2 %; od 1. svibnja do 31. srpnja: 12,8 % MIN 2,4 EUR/100 kg/neto.

Od 15. srpnja do 31. listopada: 17,6 %; od 1. studenoga do 14. srpnja: 14,4 %,

od 1. svibnja do 31. listopada: 2,4 %; od 1. studenoga do 30. travnja: 1,5 %,

od 1. travnja do 15. listopada: 12 %; od 16. listopada do 31. ožujka: 16 %,

od 1. prosinca do 31. svibnja: 4 %; od 1. lipnja do 30. studenoga: 5,1 %,

od 1. listopada do 30. lipnja: 10,4 % MIN 1,6 EUR/100 kg/neto; od 1. srpnja do 30. rujna: 13,6 % MIN 1,6 EUR/100 kg/neto.

od 1. lipnja do 31. kolovoza: 13,6 %; od 1. rujna do 31. svibnja: 8 %,

Od 1. svibnja do 30. rujna: 10,4 %; od 1. listopada do 30. travnja: 13,6 %,

od 1. travnja do 30. studenoga: 12 % MIN 2 EUR/100 kg/br; od 1. prosinca do 31. ožujka: 10,4 % MIN 1,3 EUR/100 kg/br.

od 15. travnja do 30. studenoga: 13,6 % MIN 1,6 EUR/100 kg/neto; od 1. prosinca do 14. travnja: 9,6 % MIN 1,1 EUR/100 kg/neto.

od 1. siječnja do 15. svibnja: 9,6 %; od 16. svibnja do 30. lipnja: 13,4 %,

od 1. lipnja do 31. listopada: 12 %; od 1. studenoga do 31. svibnja: 8,5 %

od 1. lipnja do 31. listopada: 12 %; od 1. studenoga do 31. svibnja: 8,5 %

od 1. lipnja do 31. listopada: 12 %; od 1. studenoga do 31. svibnja: 8,5 %

od 1. lipnja do 31. listopada: 12 %; od 1. studenoga do 31. svibnja: 8,5 %

od 1. lipnja do 31. listopada: 12 %; od 1. studenoga do 31. svibnja: 8,5 %

od 1. lipnja do 31. listopada: 12 %; od 1. studenoga do 31. svibnja: 8,5 %

od 1. lipnja do 31. listopada: 12 %; od 1. studenoga do 31. svibnja: 8,5 %

od 15. veljače do 15. lipnja: Slobodno; od 16. lipnja do 14. veljače: 15 %,

od 15. veljače do 15. lipnja: Slobodno; od 16. lipnja do 14. veljače: 15 %,

od 15. veljače do 15. lipnja: Slobodno; od 16. lipnja do 14. veljače: 10 %,

od 15. veljače do 15. lipnja: Slobodno; od 16. lipnja do 14. veljače: 20 %,

-- bez proizvoda iz tarifnih brojeva 0401 do 0404 ili masti dobivene od proizvoda iz tarifnih brojeva 0401 do 0404

-- aromatične gorke tvari s volumnim udjelom alkohola 44,2 do 49,2 vol. %, s masenim udjelom gorčice (gencijane), začina i raznih sastojaka 1,5 do 6 % i masenim udjelom šećera 4 do 10 %, u spremnicima obujma 0,5 l ili manjeg

Dvostruki viljuškasti ključevi svih veličina do 36 mm; okasti ključevi svih veličina do 36 mm; kombinirani viljuškasto-okasti ključevi svih veličina do 36 mm

Neprevučeni ni prekriveni bojom, emajlom ili plastičnom masom [isključujući podove koji se ne kližu s reljefnim uzorkom (gazišta), one perforirane i one s masenim udjelom bakra većim od 0,5 %, magnezija većim od 6 % ili silicija većim od 4 %]

Krajevi svornjaka i zatični vijci (isključujući one od nehrđajućeg čelika i one za uporabu na zrakoplovima)

EUROPSKA KOMISIJA Bruxelles, 22.1.2016. COM(2016) 18 final PRILOG Prijedlogu odluke Vijeća o sklapanju Sporazuma o gospodarskom partnerstvu između Europske unije i njezinih država članica, s jedne strane, i država SADC SGP-a, s druge strane



PRILOG PRILOG VI.: Protokol 1. s prilozima PROTOKOL 1. O DEFINICIJI POJMA „PROIZVODI S PODRIJETLOM” I NAČINIMA ADMINISTRATIVNE SURADNJE Indeks GLAVA I.: Opće odredbe ČLANAK 1. Definicije GLAVA II.: Definicija pojma „proizvodi s podrijetlom” ČLANCI 2. Opći zahtjevi 3. Dvostrana kumulacija 4. Dijagonalna kumulacija 5. Kumulacija koja se odnosi na materijale koji podliježu bescarinskom tretmanu prema načelu najpovlaštenije države u EU-u 6. Kumulacija koja se odnosi na materijale podrijetlom iz drugih zemalja na koje se primjenjuju pogodnosti povlaštenog bescarinskog beskvotnog pristupa EU-u 7. Proizvodi dobiveni u cijelosti 8. Dostatno obrađeni ili prerađeni proizvodi 9. Nedostatni postupci obrade ili prerade 10. Kvalifikacijska jedinica 11. Pribor, zamjenski dijelovi i alati 12. Setovi 13. Neutralni elementi GLAVA III.: Teritorijalni uvjeti ČLANCI 14. Načelo teritorijalnosti 15. Nemijenjanje 16. Odvojeno knjigovodstveno iskazivanje 17. Otprema šećera 18. Izložbe GLAVA IV.: Dokaz o podrijetlu ČLANCI 19. Opći zahtjevi 20. Postupak za izdavanje potvrde o prometu robe EUR.1 21. Naknadno izdane potvrde o prometu robe EUR.1 22. Izdavanje duplikata potvrde o prometu robe EUR.1 23. Izdavanje potvrda o prometu robe EUR.1 na temelju prethodno izdanog ili sastavljenog dokaza o podrijetlu 24. Uvjeti za sastavljanje izjave o podrijetlu 25. Ovlašteni izvoznik 26. Valjanost dokaza o podrijetlu 27. Podnošenje dokaza o podrijetlu 28. Uvoz u djelomičnim pošiljkama 29. Izuzeća od dokaza o podrijetlu 30. Obavješćivanje u kumulacijske svrhe 31. Dokazne isprave 32. Čuvanje dokaza o podrijetlu i dokaznih isprava 33. Nepodudarnosti i formalne pogreške 34. Iznosi iskazani u eurima GLAVA V.: Organizacija administrativne suradnje ČLANCI 35. Administrativni uvjeti za proizvode na koje se primjenjuju pogodnosti ovog Sporazuma 36. Obavješćivanje carinskih tijela 37. Uzajamna pomoć 38. Provjera dokaza o podrijetlu 39. Provjera izjava dobavljača 40. Rješavanje sporova 41. Sankcije 42. Slobodne zone 45. Odstupanja GLAVA VI.: Ceuta i Melilla ČLANAK 44. Posebni uvjeti GLAVA VII.: Završne odredbe ČLANCI 45. Revizija i primjena pravila o podrijetlu 46. Prilozi 47. Provedba Protokola PRILOG I. PROTOKOLU 1.: Uvodne napomene uz popis u Prilogu II. PRILOG II. PROTOKOLU 1.: Popis obrada ili prerada koje je potrebno obaviti na materijalima bez podrijetla kako bi proizvedeni proizvod mogao steći status proizvoda s podrijetlom PRILOG II.(a) PROTOKOLU 1.: Odstupanja od popisa obrada ili prerada koje je potrebno obaviti na materijalima bez podrijetla kako bi proizvedeni proizvod mogao steći status proizvoda s podrijetlom u skladu s člankom 8. stavkom 2. ovog Protokola PRILOG III. PROTOKOLU 1.: Obrazac potvrde o prometu robe PRILOG IV. PROTOKOLU 1.: Izjava o podrijetlu PRILOG V.A PROTOKOLU 1.: Izjava dobavljača za proizvode koji imaju status povlaštenog podrijetla PRILOG V.B PROTOKOLU 1.: Izjava dobavljača za proizvode koji nemaju status povlaštenog podrijetla PRILOG VI. PROTOKOLU 1.: Potvrda o informacijama PRILOG VII. PROTOKOLU 1.: Obrazac zahtjeva za odstupanje PRILOG VIII. PROTOKOLU 1.: Prekomorske zemlje i državna područja PRILOG IX. PROTOKOLU 1.: Proizvodi na koje se odredbe o kumulaciji iz članka 4. ovog Protokola primjenjuju nakon 1. listopada 2015. PRILOG X. PROTOKOLU 1.: ZAJEDNIČKA IZJAVA O JAČANJU KAPACITETA ZA PROVEDBU PRAVILA O PODRIJETLU OVOG SPORAZUMA PRILOG XI. PROTOKOLU 1.: ZAJEDNIČKA IZJAVA o Kneževini Andori ZAJEDNIČKA IZJAVA o Republici San Marino GLAVA I. OPĆE ODREDBE ČLANAK 1. Definicije Za potrebe ovog Protokola: (a)svako upućivanje na muški rod istovremeno znači upućivanje na ženski rod i obrnuto; (b)„proizvodnja” znači svaka vrsta obrade ili prerade, uključujući sastavljanje ili posebne postupke; (c)„materijal” znači bilo koji sastojak, sirovina, sastavnica ili dio koji se upotrebljava u proizvodnji proizvoda; (d)„proizvod” je proizvod koji se izrađuje, čak i ako je namijenjen kasnijoj uporabi u drugim postupcima proizvodnje;

(e)„roba” znači i materijali i proizvodi; (f)„carinska vrijednost” znači vrijednost kako je utvrđena u skladu sa Sporazumom iz 1994. o provedbi Sporazuma Svjetske trgovačke organizacije o određivanju carinske vrijednosti; (g)„cijena franko tvornica” znači cijena plaćena za proizvod franko tvornica proizvođaču u EU-u ili državi SADC SGP-a u čijem je poduzeću obavljena zadnja obrada ili prerada, pod uvjetom da ta cijena uključuje vrijednost svih upotrijebljenih materijala, uz odbitak unutarnjih poreza koji se vraćaju ili se mogu vratiti nakon izvoza dobivenog proizvoda; (h)„vrijednost materijala” znači carinska vrijednost u vrijeme uvoza upotrijebljenih materijala bez podrijetla ili, ako ona nije poznata i ne može se sa sigurnošću utvrditi, prva cijena koja se može utvrditi, a koja je za te materijale plaćena u EU-u ili državama SADC SGP-a; (i)„vrijednost materijala s podrijetlom” znači vrijednost takvih materijala kako je definirana u podstavku (h) primijenjeno mutatis mutandis; (j)„dodana vrijednost” u svrhu članka 4. ovog Protokola podrazumijeva cijenu franko tvornica umanjenu za carinsku vrijednost svakog uključenog materijala koji je podrijetlom iz drugih zemalja ili državnih područja iz članaka 4., 5. i 6. ovog Protokola s kojima je kumulacija primjenjiva ili, ako carinska vrijednost nije poznata ili se ne može utvrditi, prvu cijenu koja se može utvrditi, a koja je za te materijala plaćena u EU-u ili u državi SADC SGP-a; (k)„dodana vrijednost” u svrhu članka 43. ovog Protokola podrazumijeva cijenu franko tvornica umanjenu za carinsku vrijednost svakog uključenog materijala koji je uvezen u državu SADC SGP-a koja se prijavljuje za odstupanje ili, ako carinska vrijednost nije poznata ili se ne može utvrditi, prvu cijenu koja se može utvrditi, a koja je za te materijala plaćena u EU-u ili u državi SADC SGP-a; (l)„poglavlja”, „tarifni brojevi” i „tarifni podbrojevi” znači poglavlja, četveroznamenkasti tarifni brojevi i šesteroznamenkasti tarifni podbrojevi upotrijebljeni u nomenklaturi koja tvori Harmonizirani sustav naziva i označivanja robe, u daljnjem tekstu ovog Protokola „Harmonizirani sustav” ili „HS”; (m)„razvrstan” se odnosi na razvrstavanje proizvoda ili materijala u pojedino poglavlje, tarifni broj ili tarifni podbroj; (n)„pošiljka” znači proizvodi koji se otpremaju istodobno od jednog izvoznika do jednog primatelja ili su obuhvaćeni jedinstvenom prijevoznom ispravom koja se odnosi na njihovu otpremu od izvoznika do primatelja ili su, ako takva isprava ne postoji, obuhvaćeni jednom fakturom; (o)„državna područja” uključuju teritorijalne vode; (p)„PZP-ovi” znači prekomorske zemlje i državna područja na način kako je definirano Prilogom VIII.; (q)„ostale države AKP SGP-a” znači sve afričke, karipske i pacifičke države, osim država SADC SGP-a, koje su barem privremeno primjenjivale SGP s EU-om. (r)„izjava dobavljača” znači izjava dobavljača o statusu proizvoda s obzirom na pravila o podrijetlu. Izvoznici je mogu upotrijebiti kao dokaz, osobito u svrhu podupiranja zahtjeva za izdavanje potvrda o prometu robe EUR.1 ili kao temelj za sastavljanje izjava o podrijetlu. (s)„ovaj Sporazum” znači Sporazum o gospodarskom partnerstvu između Europske unije i njezinih država članica, s jedne strane, i država SADC SGP-a, s druge strane. GLAVA II. DEFINICIJA POJMA „PROIZVODI S PODRIJETLOM” ČLANAK 2. Opći zahtjevi 1.Za potrebe ovog Sporazuma sljedeći proizvodi smatraju se proizvodima s podrijetlom iz EU-a:

(a)proizvodi dobiveni u cijelosti u EU-u u smislu članka 7. ovog Protokola; (b)proizvodi dobiveni u EU-u koji sadržavaju materijale koji nisu u cijelosti dobiveni ondje, pod uvjetom da su takvi materijali podvrgnuti dostatnoj obradi ili preradi u EU-u u smislu članka 8. ovog Protokola. 2.Za potrebe ovog Sporazuma smatra se da sljedeći proizvodi imaju podrijetlo u državi SADC SGP-a: (a)proizvodi dobiveni u cijelosti u državi SADC SGP-a u smislu članka 7. ovog Protokola; (b)proizvodi dobiveni u državi SADC SGP-a koji uključuju materijale koji nisu u cijelosti dobiveni ondje, pod uvjetom da su takvi materijali podvrgnuti dostatnoj obradi ili preradi u toj državi SADC SGP-a u smislu članka 8. ovog Protokola. ČLANAK 3. Dvostrana kumulacija 1.Ovaj se članak primjenjuje samo u slučaju kumulacije između države SADC SGP-a i EU-a. 2.Ne dovodeći u pitanje odredbe članka 2. stavka 2. ovog Protokola, materijali podrijetlom iz EU-a u smislu ovog Protokola smatraju se materijalima podrijetlom iz države SADC SGP-a ako su uključeni u proizvod dobiven u toj državi SADC SGP-a pod uvjetom da obrada ili prerada koje su ondje izvedene nadilaze postupke iz članka 9. stavka 1. ovog Protokola. 3.Ne dovodeći u pitanje odredbe članka 2. stavka 1. ovog Protokola, materijali podrijetlom iz države SADC SGP-a u smislu ovog Protokola smatraju se materijalima podrijetlom iz EU-a ako su uključeni u proizvod dobiven u EU-u pod uvjetom da obrada ili prerada koje su ondje izvedene nadilaze postupke iz članka 9. stavka 1. ovog Protokola i da se proizvod izvozi u istu državu SADC SGP-a. 4.Ne dovodeći u pitanje odredbe članka 2. stavka 2. ovog Protokola, obrada i prerada provedene u EU-u smatraju se provedenima u državi SADC SGP-a ako se materijali u potonjoj podvrgnu naknadnoj obradi ili preradi koja nadilazi postupke iz članka 9. stavka 1. ovog Protokola. 5.Ne dovodeći u pitanje odredbe članka 2. stavka 1. ovog Protokola, obrada i prerada provedene u državi SADC SGP-a smatraju se provedenima u EU-u ako se materijali ondje podvrgnu naknadnoj obradi ili preradi koja nadilazi postupke iz članka 9. stavka 1. ovog Protokola i proizvod se izvozi u istu državu SADC SGP-a. ČLANAK 4. Dijagonalna kumulacija 1.Ovaj se članak ne primjenjuje na kumulaciju utvrđenu u članku 3. ovog Protokola. 2.Ne dovodeći u pitanje odredbe članka 2. stavka 2. ovog Protokola, materijali podrijetlom iz države SADC SGP-a, EU-a, ostalih država AKP SGP-a ili iz PZP-ova smatraju se materijalima podrijetlom iz države SADC SGP-a ako su uključeni u proizvod dobiven ondje, pod uvjetom da obrada ili prerada koje su ondje izvedene nadilaze postupke iz članka 9. stavka 1. ovog Protokola. 3.Ne dovodeći u pitanje odredbe članka 2. stavka 1. ovog Protokola, materijali podrijetlom iz države SADC SGP-a, ostalih država AKP SGP-a ili iz PZP-ova smatraju se materijalima podrijetlom iz EU-a ako su uključeni u proizvod dobiven ondje, pod uvjetom da obrada ili prerada koje su izvedene u EU-u nadilaze postupke iz članka 9. stavka 1. ovog Protokola. 4.Za potrebe stavaka 2. i 3. podrijetlo materijala podrijetlom iz EU-a ili države SADC SGP-a određuje se u skladu s pravilima o podrijetlu ovog Protokola i u skladu s člankom 30. ovog Protokola. Podrijetlo materijala koji su podrijetlom iz ostalih država AKP SGP-a ili iz PZP-ova određuje se u skladu s pravilima o podrijetlu primjenjivima u okviru povlaštenih režima EU-a s tim zemljama i državnim područjima te u skladu s člankom 30. ovog Protokola. 5.Za kumulaciju predviđenu u stavcima 2. i 3., ako obrada ili prerada izvedena u državi SADC SGP-a ili u EU-u ne nadilazi postupke iz članka 9. stavka 1. ovog Protokola, dobiveni proizvod smatra se proizvodom s podrijetlom iz države SADC SGP-a ili EU-a samo ako je ondje dodana vrijednost veća od vrijednosti upotrijebljenih materijala podrijetlom iz bilo koje od ostalih zemalja ili državnih područja. 6.Ne dovodeći u pitanje odredbe članka 2. stavka 2. ovog Protokola, obrada i prerada provedene u državi SADC SGP-a, EU-u, ostalim državama AKP SGP-a ili u PZP-ovima smatraju se provedenima u državi SADC SGP-a ako se materijali podvrgnu naknadnoj obradi ili preradi koja nadilazi postupke iz članka 9. stavka 1. ovog Protokola.

7.Ne dovodeći u pitanje odredbe članka 2. stavka 1. ovog Protokola, obrada i prerada provedene u državi SADC SGP-a, ostalim državama AKP SGP-a ili u PZP-ovima smatraju se provedenima u EU-u ako se materijali u EU-u podvrgnu naknadnoj obradi ili preradi koja nadilazi postupke iz članka 9. stavka 1. ovog Protokola. 8.Za kumulaciju predviđenu u stavcima 6. i 7., ako obrada ili prerada izvedena u državi SADC SGP-a ili u EU-u ne nadilazi postupke iz članka 9. stavka 1. ovog Protokola, dobiveni proizvod smatra se proizvodom s podrijetlom iz države SADC SGP-a ili EU-a samo ako je ondje dodana vrijednost veća od vrijednosti dodane u bilo kojoj od ostalih zemalja ili državnih područja. Podrijetlo gotovog proizvoda određuje se u skladu s pravilima o podrijetlu ovog Protokola i u skladu s člankom 30. ovog Protokola. 9.Kumulacija predviđena stavcima 2. i 6. može se primjenjivati samo u sljedećim slučajevima: (a)države SADC SGP-a, ostale države AKP SGP-a i PZP-ovi sklopili su aranžman ili sporazum o međusobnoj administrativnoj suradnji, kojim se osigurava poštovanje ovog članka i njegova ispravna provedba te obuhvaća upućivanje na uporabu odgovarajućih dokaza o podrijetlu; (b)tajništvo SACU-a i Ministarstvo industrije i trgovine Mozambika dostavili su Europskoj komisiji detalje o dogovorima ili sporazumima o administrativnoj suradnji koje su sklopili s drugim zemljama ili državnim područjima iz ovog članka. 10.Kumulacija predviđena stavcima 3. i 7. primjenjuje se samo u sljedećim slučajevima: (a)EU, ostale države AKP SGP-a i PZP-ovi sklopili su aranžman ili sporazum o međusobnoj administrativnoj suradnji, kojim se osigurava poštovanje ovog članka i njegova ispravna provedba te uključuje upućivanje na uporabu odgovarajućih dokaza o podrijetlu; (b)Europska komisija dostavila je državama SADC SGP-a preko tajništva SACU-a i Ministarstva industrije i trgovine Mozambika detalje o sporazumima o administrativnoj suradnji s drugim zemljama ili državnim područjima iz ovog članka. 11.Nakon ispunjavanja zahtjeva iz stavaka 9. i 10. te postizanja dogovora EU-a i država SADC SGP-a o datumu istovremenog stupanja na snagu kumulacije predviđene ovim člankom, svaka stranka ispunjava vlastite zahtjeve za objavu i informacije predviđene stavkom 14. 12.Neovisno o stavku 11. datum provedbe kumulacije predviđene ovim člankom za materijale iz određene zemlje ili državnog područja ne prekoračuje razdoblje od pet (5) godina počevši od datuma kada su država SADC SGP-a ili EU potpisali sporazum/aranžman o administrativnoj suradnji s tom određenom zemljom ili državnim područjem predviđen u stavcima 9. i 10. 13.Nakon razdoblja utvrđenog u stavku 12. države SADC SGP-a mogu započeti primjenu kumulacije predviđene stavcima 2. i 6. pod uvjetom da su ispunjeni zahtjevi stavka 9., dok EU može započeti primjenu kumulacije predviđene stavcima 3. i 7. pod uvjetom da su ispunjeni zahtjevi iz stavka 10. 14.Svaka stranka objavljuje datum stupanja na snagu kumulacije s određenom zemljom ili državnim područjem u skladu s vlastitim unutarnjim postupcima. 15.Kumulacija predviđena u stavku 2. ne primjenjuje se na materijale: (a)tarifnih brojeva Harmoniziranog sustava 1604 i 1605 podrijetlom iz pacifičkih država potpisnica SGP-a u skladu s člankom 6. stavkom 6. Protokola II. Privremenog sporazuma o partnerstvu između Europske zajednice, s jedne strane, i pacifičkih država, s druge strane. (b)tarifnih brojeva Harmoniziranog sustava 1604 i 1605 podrijetlom iz pacifičkih država u skladu s bilo kojom budućom odredbom sveobuhvatnog Sporazuma o gospodarskom partnerstvu između EU-a i pacifičkih država AKP-a. (c)podrijetlom iz Južne Afrike koji se ne mogu uvesti izravno u EU bescarinski i beskvotno. 16.Kumulacija predviđena u stavku 3.: (a)ako se gotovi proizvod izvozi u SACU, ne primjenjuje se na materijale: i.podrijetlom iz država SADC-a koje nisu članice SACU-a, koje nemaju bescarinski beskvotni pristup SACU-u u okviru Protokola SADC-a o trgovini i ii.podrijetlom iz PZP-ova ili država AKP SGP-a, osim država SADC-a koje nisu članice SACU-a, koji se u SACU ne može izravno uvesti bescarinski i beskvotno.

(b)ako se gotovi proizvod izvozi u Mozambik, ne primjenjuje se na materijale podrijetlom iz PZP-ova ili drugih država AKP SGP-a, koji se u Mozambik ne mogu izravno uvesti bescarinski i beskvotno. 17.S obzirom na stavak 15. točku (c), stavak 16. točku (a) i stavak 16. točku (b), EU, SACU i Mozambik utvrđuju popis predmetnih materijala i osiguravaju reviziju popisa po potrebi kako bi se osigurala usklađenost s navedenim stavcima. SACU i Mozambik obavješćuju Europsku komisiju o svojim popisima i svim njihovim naknadnim verzijama s evidencijom izmjena. EU obavješćuje tajništvo SACU-a i Ministarstvo industrije i trgovine Mozambika o svojem popisu i svim njegovim naknadnim verzijama s evidencijom izmjena. Nakon obavješćivanja, kako je predviđeno ovim stavkom, svaka stranka objavljuje svaki od tih popisa u skladu s vlastitim unutarnjim postupcima. Stranke objavljuju popise i sve njihove naknadne izmjene u roku od mjesec dana od zaprimanja obavijesti. U slučajevima kada se o popisima ili njihovim naknadnim verzijama obavijesti nakon datuma stupanja na snagu kumulacije, isključivanje iz kumulacije s materijalima stupit će na snagu šest (6) mjeseci nakon zaprimanja obavijesti. 18.Odstupajući od stavka 15. točke (c), stavka 16. točke (a) i stavka 16. točke (b), EU, SACU i Mozambik mogu maknuti bilo koji materijal sa svojih popisa. Kumulacija s materijalima koji su maknuti s odgovarajućeg popisa stupit će na snagu nakon obavješćivanja i objave revidiranih popisa. Stranke objavljuju popise i sve njihove naknadne izmjene u roku od jednog (1) mjeseca od zaprimanja obavijesti. 19.Kumulacija predviđena ovim člankom primjenjuje se na proizvode navedene u Prilogu IX. tek nakon 1. listopada 2015. ČLANAK 5. Kumulacija koja se odnosi na materijale koji podliježu bescarinskom tretmanu prema načelu najpovlaštenije države u EU-u 1.Ne dovodeći u pitanje odredbe članka 2. stavka 2. ovog Protokola, materijali bez podrijetla koji su pri uvozu u EU oslobođeni od carina primjenom konvencionalnih stopa tarife najpovlaštenije nacije u skladu s njegovom Zajedničkom carinskom tarifom smatraju se materijalima podrijetlom iz države SADC SGP-a ako su uključeni u proizvod koji je ondje dobiven. Takve materijale ne treba podvrgnuti dostatnoj obradi ili preradi, pod uvjetom da su bili podvrgnuti obradi ili preradi koja nadilazi obradu ili preradu iz članka 9. stavka 1. ovog Protokola. 2.Potvrde o prometu robe EUR.1 (u polju 7.) ili izjave o podrijetlu izdane primjenom stavka 1. sadržavaju sljedeći unos: „Primjena članka 5. stavka 1. Protokola 1. SGP-a EU-SADC” 3.EU svake godine Posebnom odboru za carine i olakšavanje trgovine na koji se upućuje u članku 50. ovog Sporazuma („Odbor”) dostavlja popis materijala na koje se primjenjuju odredbe ovog članka. 4.Kumulacija predviđena u ovom članku ne primjenjuje se na materijale: (a)koji pri uvozu u EU podliježu antidampinškim ili kompenzacijskim pristojbama ako imaju podrijetlo u zemlji koja podliježe tim antidampinškim ili kompenzacijskim pristojbama; (b)razvrstane u tarifne podbrojeve Harmoniziranog sustava koji u Zajedničkoj carinskoj tarifi EU-a obuhvaćaju osmeroznamenkaste tarifne stavke koje nisu oslobođene carina primjenom konvencionalnih stopa tarife najpovlaštenije nacije EU-a. ČLANAK 6. Kumulacija koja se odnosi na materijale podrijetlom iz drugih zemalja na koje se primjenjuju pogodnosti povlaštenog bescarinskog beskvotnog pristupa EU-u 1.Ne dovodeći u pitanje odredbe članka 2. stavka 2. ovog Protokola, materijali podrijetlom iz zemalja i državnih područja: (a)na koje se primjenjuju pogodnosti „posebnog dogovora za najnerazvijenije države”općeg sustava povlastica; (b)na koje se primjenjuju pogodnosti bescarinskog beskvotnog pristupa tržištu EU-a na temelju općih odredbi općeg sustava povlastica; smatraju se materijalima podrijetlom iz države SADC SGP-a ako su uključeni u proizvod koji je ondje dobiven, pod uvjetom da su podvrgnuti obradi ili preradi koja nadilazi obradu ili preradu iz članka 9. stavka 1. ovog Protokola. 1.1.Podrijetlo materijala iz predmetnih zemalja ili državnih područja određuje se u skladu s pravilima o podrijetlu primjenjivima u okviru povlaštenih režima EU-a s tim zemljama i državnim područjima te u skladu s člankom 30. ovog Protokola.

1.2.Kumulacija predviđena u ovom stavku ne primjenjuje se: (a)na materijale koji pri uvozu u EU podliježu antidampinškim ili kompenzacijskim pristojbama ako imaju podrijetlo u zemlji koja podliježe tim antidampinškim ili kompenzacijskim pristojbama; (b)na materijale razvrstane u tarifne podbrojeve Harmoniziranog sustava koji u Zajedničkoj carinskoj tarifi EU-a obuhvaćaju osmeroznamenkaste tarifne stavke koje nisu oslobođene carina primjenom sporazuma iz stavka 1.; (c)na proizvode od tune razvrstane na temelju poglavlja 3. i 16. Harmoniziranog sustava, koji su obuhvaćeni člancima 7. i 12. Uredbe (EU) br. 978/2012 Europskog parlamenta i Vijeća od 25. listopada 2012. o primjeni sustava općih carinskih povlastica te naknadnim izmjenama i odgovarajućim pravnim aktima; (d)na materijale koji su obuhvaćeni člancima 8., 22. i 29. Uredbe (EU) br. 978/2012 Europskog parlamenta i Vijeća od 25. listopada 2012. o primjeni sustava općih carinskih povlastica te naknadnim izmjenama i odgovarajućim pravnim aktima. 2.Na zahtjev države SADC SGP-a materijali podrijetlom iz zemalja ili državnih područja na koje se primjenjuju pogodnosti sporazuma ili dogovora kojima se predviđa bescarinski beskvotni pristup tržištu EU-a mogu se smatrati materijalima podrijetlom iz države SADC SGP-a. Država SADC SGP-a podnosi zahtjev EU-u preko Europske komisije, koja donosi odluku o zahtjevu u skladu sa svojim unutarnjim postupcima. Takve materijale ne treba podvrgnuti dostatnoj obradi ili preradi, pod uvjetom da su bili podvrgnuti obradi ili preradi koja nadilazi obradu ili preradu iz članka 9. stavka 1. ovog Protokola. 2.1.Podrijetlo materijala iz predmetnih zemalja ili državnih područja određuje se u skladu s pravilima o podrijetlu primjenjivima u okviru povlaštenih sporazuma ili dogovora EU-a s tim zemljama i državnim područjima te u skladu s člankom 30. ovog Protokola. 2.2.Kumulacija predviđena u ovom stavku ne primjenjuje se na materijale: (a)iz poglavlja 1. do 24. Harmoniziranog sustava i proizvode navedene u stavku 1. točki ii. Priloga 1. Sporazumu o poljoprivredi uključenom u sporazum GATT iz 1994. osim ako se na te materijale primjenjuju pogodnosti bescarinskog beskvotnog pristupa tržištu EU-a na temelju sporazuma između države AKP-a i EU-a koji nije SGP; (b)koji pri uvozu u EU podliježu antidampinškim ili kompenzacijskim pristojbama ako imaju podrijetlo u zemlji koja podliježe tim antidampinškim ili kompenzacijskim pristojbama; (c)razvrstane u tarifne podbrojeve Harmoniziranog sustava koji u Zajedničkoj carinskoj tarifi EU-a obuhvaćaju osmeroznamenkaste tarifne stavke koje nisu oslobođene carina primjenom sporazuma ili dogovora na koje se upućuje u ovom stavku. 3.Neovisno o stavku 2.2. točki (a) stranke će u svrhu potpore afričkoj integraciji razmotriti može li se materijal iz stavka 2.2. točke (a) koji je podrijetlom iz stranke koja nije država AKP-a s afričkog kontinenta upotrebljavati za potrebe kumulacije predviđene stavkom 2. 4.Stavak 3. može se provesti tek nakon dogovora stranki, uključujući onaj o primjenjivim uvjetima. Primjenjuje se na materijale na koje se primjenjuju pogodnosti bescarinskog beskvotnog pristupa tržištu EU-a i pod uvjetom da svaka stranka primjenjuje sporazum o slobodnoj trgovini u skladu s GATT-om iz 1994. s tom strankom koja nije država AKP-a. 5.EU svake godine Tajništvu SACU-a i Ministarstvu industrije i trgovine Mozambika dostavlja popis materijala i zemalja na koje se primjenjuje stavak 1. Države SADC SGP-a svake godine Europsku komisiju obavješćuju o zemljama na koje je primijenjena kumulacija na temelju stavka 1. 6.Potvrde o prometu robe EUR.1 (u polju 7.) ili izjave o podrijetlu izdane primjenom: (a)stavka 1. sadržavaju sljedeći unos: „Primjena članka 6. stavka 1. Protokola 1. SGP-a EU-SADC” (b)stavka 2. sadržavaju sljedeći unos: „Primjena članka 6. stavka 2. Protokola 1. SGP-a EU-SADC” 7.Kumulacija predviđena stavcima 1., 2. i 3. primjenjuje se samo u sljedećim slučajevima: (a)sve zemlje uključene u stjecanje statusa proizvoda s podrijetlom postigle su dogovor ili sklopile sporazum o međusobnoj administrativnoj suradnji kojim se osigurava ispravna provedba ovog članka te uključuje upućivanje na uporabu odgovarajućih dokaza o podrijetlu;

(b)država ili države SADC SGP-a EU-u će preko Europske komisije dostaviti pojedinosti o sporazumu o administrativnoj suradnji s drugim zemljama ili državnim područjima iz ovog članka. Komisija u Službenom listu Europske unije (serija C) objavljuje dan na koji se kumulacija predviđena u ovom članku može primjenjivati na zemlje ili državna područja navedene u ovom članku, koji su ispunili potrebne uvjete. ČLANAK 7. Proizvodi dobiveni u cijelosti 1.Proizvodima dobivenima u cijelosti na državnom području države SADC SGP-a ili na državnom području EU-a smatraju se: (a)mineralni proizvodi izvađeni iz njihova tla ili morskog dna; (b)ondje ubrano voće i povrće; (c)ondje rođene i uzgojene žive životinje; (d)proizvodi od ondje uzgojenih živih životinja; (e)proizvodi od zaklanih životinja koje su ondje rođene i uzgojene; (f)i.proizvodi ondje dobiveni lovom ili ribolovom; ii. proizvodi akvakulture ako su ribe, rakovi, mekušci i drugi vodeni beskralješnjaci ondje rođeni ili uzgojeni iz jaja, ličinki ili ikre; (g)proizvodi morskog ribolova i drugi proizvodi koji su izvađeni njihovim plovilima iz mora izvan teritorijalnih voda EU-a ili država SADC SGP-a; (h)proizvodi izrađeni na njihovim brodovima-tvornicama, isključivo od proizvoda navedenih pod (g); (i)ondje prikupljeni rabljeni proizvodi, prikladni samo za recikliranje sirovina, uključujući rabljene gume prikladne samo za protektiranje ili za uporabu kao otpad; (j)otpad i otpadne tvari od ondje obavljenih proizvodnih aktivnosti; (k)proizvodi izvađeni s morskog dna ili iz podzemlja izvan njihovih teritorijalnih voda, pod uvjetom da one imaju isključiva prava na obradu toga dna ili podzemlja; (l)ondje proizvedena roba isključivo iz proizvoda navedenih u (a) do (k). 2.Izrazi „njihovim plovilima” i „njihovim brodovima-tvornicama” iz stavka 1. točaka (g) i (h) primjenjuju se isključivo na plovila i brodove-tvornice: (a)koji su registrirani u državi članici EU-a ili u državi SADC SGP-a; (b)koji plove pod zastavom države članice EU-a ili države SADC SGP-a;

(c)koji ispunjavaju jedan od sljedećih uvjeta: i.koji su najmanje 50 % u vlasništvu državljana države članice EU-a ili države SADC SGP-a ili ii.koji su u vlasništvu poduzeća kojima je sjedište i glavno mjesto poslovanja u državi članici EU-a ili u državi članici SADC SGP-a i koji su najmanje 50 % u vlasništvu države članice EU-a ili države SADC SGP-a, javnih tijela ili državljana te države. 3.(a)Neovisno o odredbama stavka 2., nakon što ga Namibija obavijesti, EU priznaje da se plovila u zakupu bez posade ili u najmu od strane državljana Namibije, drugih država SADC SGP-a ili EU-a tretiraju kao „njihova plovila” za izvođenje ribarskih radnji u njegovom isključivom gospodarskom pojasu, a za ribu se smatra da je podrijetlom iz njega, pod uvjetom da za potrebe ovog stavka: i.plovilo u zakupu bez posade ili u najmu plovi pod zastavom Namibije, države članice EU-a ili države SADC SGP-a tijekom trajanja zakupa bez posade ili najma; ii.kvote se temelje na najboljim dostupnim znanstvenim dokazima i savjetima Savjetodavnog vijeća za morske resurse; iii.nositelji prava ribolova namibijski su državljani ili subjekti registrirani u Namibiji na temelju namibijske kontrole s uživanjem posjeda ili namibijskih registriranih zajedničkih pothvata pod namibijskom kontrolom s uživanjem posjeda; iv.uspostavljen je funkcionirajući sustav za obavješćivanje Europske komisije o svim ribarskim plovilima i prijavu svih ulova na temelju stavka 3. točke (a) v.provode se obveze prijavljivanja relevantnim regionalnim organizacijama za upravljanje ribarstvom u mjeri u kojoj se to zahtijeva na temelju relevantnih instrumenata tih organizacija; vi.sav gospodarski ribolov nadziru ribarski promatrači na plovilima; vii.ulovi pristižu u namibijske luke ili se stavljaju pod nadzor carinskih tijela u svrhu brojanja i certifikacije; viii.ulovi se prerađuju u kopnenim objektima u Namibiji ili na namibijskim brodovima-tvornicama kako je definirano na temelju stavka 2. ili na brodu-tvornici iz stavka 3. točke (a) u mjeri u kojoj je predmetno plovilo u najmu ili zakupu bez posade ono koje izvodi povezane ribolovne aktivnosti i čija je posada sastavljena od najmanje 50 % državljana Namibije; ix.namibijske vode ostaju pod neprestanim nadzorom zbog neovlaštenih ribolovnih aktivnosti; x.kretanja svih ribarskih plovila prate se satelitskom tehnologijom (sustav nadzora plovila) i poznata je zemljopisna lokacija svih ulova; xi.namibijski izvoz u EU u skladu je sa zakonodavstvom EU-a o nezakonitom, nereguliranom i neprijavljenom ribolovu. (b)Kako bi se primijenile pogodnosti odredaba stavka 3. točke (a), dva (2) mjeseca prije početka ribolovne sezone Namibija dostavlja izvješće o primjeni stavka 3. točke (a) i obavješćuje Europsku komisiju o plovilima koja djeluju na temelju stavka 3. tijekom te određene ribolovne sezone. Ako dva (2) mjeseca prije početka ribolovne sezone Namibija podnese cjelovito izvješće o primjeni stavka 3. točke (a) te obavijesti o gore navedenim plovilima, Europska komisija prije početka ribolovne sezone stavlja na raspolaganje pojedinosti o prijavljenim plovilima i datum od kojeg se stavak 3. točka (a) primjenjuje na plovila koja su javno dostupna. (c)Namibija obavješćuje Odbor o svakoj izmjeni svojeg zakonodavstva u pogledu ribolovnih aktivnosti i o tome jesu li ispunjeni uvjeti za primjenu stavka 3. točke (a) nakon zakonodavnih izmjena. (d)Stavak 3. točka (a) ne primjenjuje se ako Europska komisija nije obaviještena u skladu sa stavkom 3. točkom (b) ili ako Odbor nije obaviješten u skladu sa stavkom 3. točkom (c). (e)U slučaju da se broj plovila koja djeluju na temelju stavka 3. točke (a) smatra neuobičajeno velikim u usporedbi s prošlogodišnjim rezultatima, Europska komisija mogla bi pokrenuti to pitanje pred Odborom kako bi se donijele odgovarajuće mjere za rješavanje te situacije. (f)Bilo koja od stranaka može uputiti predmete koji se odnose na primjenu stavka 3. točke (a) do stavka 3. točke (e) Zajedničkom vijeću ako Odbor nije donio zadovoljavajuću odluku o primjeni tih odredaba. Nakon što se predmet koji se odnosi na primjenu stavka 3. točke (a) do stavka 3. točke (e) uputi Zajedničkom vijeću, ono donosi odluku u roku od sto i osamdeset (180) dana. Ako Zajedničko vijeće ne donese odluku u roku od sto i osamdeset (180) dana, odstupanje predviđeno stavkom 3. obustavlja se do postizanja dogovora. Stranka može odlučiti i uputiti predmet na mehanizam rješavanja sporova ovog Sporazuma kako je predviđeno u članku dijela III. ovog Sporazuma ako se u Zajedničkom vijeću ne pronađe zadovoljavajuće rješenje.

ČLANAK 8. Dostatno obrađeni ili prerađeni proizvodi 1.Za potrebe članka 2. ovog Protokola proizvodi koji nisu dobiveni u cijelosti smatraju se dostatno obrađenima ili prerađenima ako su ispunjeni uvjeti utvrđeni u Prilogu II. 2.Neovisno o stavku 1. proizvodi koji su navedeni u Prilogu II.(a) mogu se smatrati dostatno obrađenima ili prerađenima za potrebe članka 2. ovog Protokola ako su ispunjeni uvjeti iz tog Priloga. 3.U uvjetima iz stavaka 1. i 2. gore za sve proizvode obuhvaćene ovim Sporazumom navedena je obrada ili prerada koja se mora obaviti na materijalima bez podrijetla upotrijebljenima u proizvodnji i koja je primjenjiva samo u odnosu na takve materijale. Iz toga proizlazi da, ako se proizvod koji je stekao status proizvoda s podrijetlom ispunjenjem uvjeta iz Priloga II. ili Priloga II.(a) upotrebljava u proizvodnji nekog drugog proizvoda, na njega se ne primjenjuju uvjeti primjenjivi na proizvod u koji se uključuje, a materijali bez podrijetla koji su možda upotrijebljeni u njegovoj proizvodnji ne uzimaju se u obzir. 4.Neovisno o stavcima 1. i 2. materijali bez podrijetla koji se u skladu s uvjetima iz Priloga II. i Priloga II.(a) ne bi trebali upotrebljavati u proizvodnji određenog proizvoda, mogu se usprkos tome upotrebljavati, pod uvjetom: (a)da njihova ukupna vrijednost ne premašuje 15 % cijene proizvoda franko tvornica; (b)da se primjenom ovoga stavka ne premašuje bilo koji postotak naveden u Prilogu II. i Prilogu II.(a) kao maksimalna vrijednost materijala bez podrijetla. 5.Odredbe stavka 4. ne primjenjuju se na proizvode iz poglavlja 50. do 63. Harmoniziranog sustava. 6.Stavci 1. do 5. primjenjuju se podložno odredbama članka 9. ovog Protokola. ČLANAK 9. Nedostatna obrada ili prerada 1.Ne dovodeći u pitanje stavak 2., sljedeći se postupci smatraju nedostatnom obradom ili preradom pri određivanju statusa proizvoda s podrijetlom, bez obzira na to jesu li ispunjeni uvjeti iz članka 8. ovog Protokola: (a)postupci za očuvanje proizvoda u dobrom stanju za vrijeme prijevoza i skladištenja; (b)rastavljanje i sastavljanje pošiljaka; (c)pranje, čišćenje; uklanjanje prašine, hrđe, ulja, boje ili drugih tvari za prekrivanje; (d)glačanje ili prešanje tekstila; (e)jednostavni postupci bojenja i poliranja; (f)ljuštenje, djelomično ili potpuno izbjeljivanje, poliranje i glaziranje žitarica i riže; (g)postupci bojenja šećera ili oblikovanja šećernih kocki; djelomično ili potpuno mljevenje kristalnog šećera;

(h)lupljenje, uklanjanje koštica i guljenje voća, orašastih plodova i povrća; (i)brušenje, jednostavno drobljenje ili jednostavno rezanje; (j)sijanje, prebiranje, razvrstavanje, raspoređivanje, stupnjevanje, slaganje; (uključujući i sastavljanje setova proizvoda); (k)jednostavno stavljanje u staklenke, limenke, bočice, vreće, sanduke i kutije, pričvršćivanje na kartone ili ploče i svi drugi jednostavni postupci pakiranja; (l)stavljanje ili tiskanje oznaka, etiketa, logotipova i drugih sličnih prepoznatljivih znakova na proizvode ili njihovu ambalažu; (m)jednostavno miješanje proizvoda, iste ili različitih vrsta, uključujući jednostavno dodavanje vode ili razrjeđivanje; (n)miješanje šećera s bilo kojim materijalom; (o)jednostavno sklapanje dijelova proizvoda kako bi se proizveo cjelovit proizvod ili rastavljanje proizvoda na dijelove; (p)dehidracija ili denaturacija proizvoda; (q)kombinacija dvaju ili više postupaka navedenih u točkama (a) do (p); (r)klanje životinja. 2.Kod utvrđivanja jesu li prerada ili obrada koje su obavljene na tom proizvodu nedostatne u smislu stavka 1., zajednički se uzimaju u obzir svi postupci izvedeni na tom proizvodu u EU-u ili u državama SADC SGP-a. ČLANAK 10. Kvalifikacijska jedinica 1.Kvalifikacijska jedinica za primjenu odredaba ovog Protokola konkretni je proizvod koji se smatra osnovnom jedinicom pri utvrđivanju razvrstavanja primjenom nomenklature iz Harmoniziranog sustava. Iz toga proizlazi sljedeće: (a)ako je proizvod sastavljen od skupine ili skupa predmeta razvrstan pod uvjetima Harmoniziranog sustava u jedan tarifni broj, takva cjelina čini kvalifikacijsku jedinicu; (b)ako se pošiljka sastoji od više istih proizvoda razvrstanih u isti tarifni broj Harmoniziranog sustava, svaki se proizvod mora uzeti pojedinačno kada se primjenjuju odredbe ovog Protokola. 2.Ako je za potrebe razvrstavanja, prema Općem pravilu 5. Harmoniziranog sustava, ambalaža obuhvaćena zajedno s proizvodom, ona će biti obuhvaćena i za potrebe utvrđivanja podrijetla. ČLANAK 11.

Pribor, zamjenski dijelovi i alati Pribor, zamjenski dijelovi i alati koji se šalju s određenom opremom, strojem, uređajem ili vozilom, koji su dio redovite opreme i stoga uključeni u njihovu cijenu ili koji nisu zasebno fakturirani, smatraju se sastavnim dijelom te opreme, stroja, uređaja ili vozila. ČLANAK 12. Setovi Setovi, kako su utvrđeni Općim pravilom 3. Harmoniziranog sustava, smatraju se proizvodom s podrijetlom kada su svi dijelovi seta proizvodi s podrijetlom. Međutim kada se set sastoji od proizvoda s podrijetlom i proizvoda bez podrijetla, set kao cjelina smatra se proizvodom s podrijetlom pod uvjetom da vrijednost proizvoda bez podrijetla ne premašuje 15 % cijene seta franko tvornica. ČLANAK 13. Neutralni elementi Kako bi se utvrdilo ima li proizvod podrijetlo, nije potrebno utvrditi podrijetlo sljedećih elemenata koji se mogu upotrebljavati u njegovoj proizvodnji: (a)energija i gorivo; (b)postrojenja i oprema; (c)strojevi i alati; (d)roba koja ne ulazi niti je namijenjena tome da uđe u konačni sastav proizvoda. GLAVA III. TERITORIJALNI UVJETI ČLANAK 14. Načelo teritorijalnosti 1.Osim kako je predviđeno člancima 3., 4., 5. i 6. ovog Protokola te stavkom 3., uvjeti za stjecanje statusa proizvoda s podrijetlom utvrđeni u glavi II. moraju biti ispunjeni u svakom trenutku u državi SADC SGP-a ili u EU-u. 2.Osim kako je predviđeno člancima 3., 4., 5. i 6. ovog Protokola, ako se roba s podrijetlom izvezena iz države SADC SGP-a ili EU-a u drugu zemlju ponovno uveze, mora se smatrati robom bez podrijetla, osim ako se carinskim tijelima mogu podnijeti zadovoljavajući dokazi: (a)da je vraćena roba ista ona koja je bila izvezena i (b)da nije bila podvrgnuta bilo kakvom postupku, osim onog koji je bio potreban za očuvanje robe u dobrom stanju dok je u toj zemlji ili dok se izvozila.

3.Na stjecanje statusa proizvoda s podrijetlom u skladu s uvjetima utvrđenima u glavi II. neće utjecati obrada ili prerada obavljena izvan EU-a ili države SADC SGP-a na materijalima izvezenim iz EU-a ili države SADC SGP-a i naknadno ponovno uvezenima u njih, pod uvjetom: (a)da su ti materijali u cijelosti dobiveni u EU-u ili državi SADC SGP-a ili su prije izvoza prošli obradu ili preradu koja nadilazi postupke iz članka 9. ovog Protokola i (b)da se carinskim tijelima mogu podnijeti zadovoljavajući dokazi: i.da je ponovno uvezena roba dobivena obradom ili preradom izvezenih materijala i ii.da ukupna dodana vrijednost ostvarena izvan EU-a ili države SADC SGP-a primjenom odredaba ovoga članka ne premašuje 10 % cijene franko tvornica krajnjeg proizvoda za koji se traži status proizvoda s podrijetlom. 4.Za potrebe stavka 3. uvjeti za stjecanje statusa proizvoda s podrijetlom utvrđeni u glavi II. ne primjenjuju se na obradu ili preradu obavljenu izvan EU-a ili države SADC SGP-a. Ali kada se, u popisu u Prilogu II. ili Prilogu II.(a), za određivanje statusa podrijetla za krajnji proizvod primjenjuje pravilo kojim se određuje maksimalna vrijednost za sve uključene materijale bez podrijetla, ukupna vrijednost materijala bez podrijetla uključenih na državnom području predmetne stranke, zajedno s ukupnom dodanom vrijednošću ostvarenom izvan EU-a ili države SADC SGP-a uz primjenu odredaba ovog članka, ne smije premašiti navedeni postotak. 5.Za potrebe primjene odredaba stavaka 3. i 4. „ukupna dodana vrijednost” znači sve troškove koji nastanu izvan EU-a ili države SADC SGP-a, uključujući vrijednost ondje uključenih materijala. 6.Odredbe stavaka 3. i 4. ne primjenjuju se na proizvode koji ne ispunjavaju uvjete utvrđene popisom u Prilogu II. ili Prilogu II.(a) ili koji se mogu smatrati dostatno obrađenim ili prerađenim samo ako se primijene opća dopuštena odstupanja utvrđena člankom 8. stavkom 4. ovog Protokola. 7.Odredbe stavaka 3. i 4. ne primjenjuju se na proizvode iz poglavlja 50. do 63. Harmoniziranog sustava. 8.Svaka obrada ili prerada obuhvaćena odredbama ovog članka i izvedena izvan EU-a ili države SADC SGP-a izvodi se na temelju postupaka vanjske prerade ili sličnih postupaka. ČLANAK 15. Nemijenjanje 1.Proizvodi koji su prijavljeni za domaću uporabu u jednoj stranci moraju biti isti proizvodi koji su izvezeni iz druge stranke za koju se smatra da su podrijetlom iz nje. Prije prijavljivanja za domaću uporabu proizvodi se ni na koji način ne mijenjaju, preinačuju niti podvrgavaju postupcima osim onima za njihovo očuvanje u dobrom stanju ili onima kojima se, dodavanjem ili stavljanjem oznaka, etiketa, plombi ili bilo koje dokumentacije, osigurava sukladnost s posebnim domaćim zahtjevima stranke uvoznice. 2.Proizvodi ili pošiljke mogu se skladištiti pod uvjetom da ostanu pod nadzorom carinskih službi u zemlji/zemljama provoza. 3.Ne dovodeći u pitanje odredbe Glave V., pošiljke se mogu razdvojiti kada to provodi izvoznik ili kada se to provodi na njegovu odgovornost pod uvjetom da pošiljke ostanu pod nadzorom carinskih službi u zemlji/zemljama razdvajanja. 4.Smatra se da postoji sukladnost sa stavcima 1. i 3. osim ako carinska tijela imaju razloga vjerovati suprotno; u takvim slučajevima carinska tijela mogu zahtijevati od deklaranta da pruži dokaz o sukladnosti koji se može pružiti na bilo koji način, uključujući ugovorne prijevozne isprave kao što su teretnice ili činjenične ili konkretne dokaze na temelju označivanja ili numeriranja paketa ili bilo koji dokaz povezan s robom. ČLANAK 16. Odvojeno knjigovodstveno iskazivanje 1.Ako nastanu bitni troškovi ili materijalne poteškoće u čuvanju odvojenih zaliha zamjenjivih materijala s podrijetlom i materijala bez podrijetla, carinska tijela mogu, na pisani zahtjev zainteresiranih stranaka, odobriti uporabu metode tzv. „odvojenog računovodstvenog iskazivanja” (u nastavku „metoda”) za upravljanje tim zalihama. 2.Metodom se osigurava da u bilo kojem trenutku broj dobivenih proizvoda koji se mogu smatrati proizvodima s podrijetlom iz države SADC SGP-a ili EU-a bude jednak broju proizvoda koji bi se dobio da su zalihe bile fizički odvojene.

3.Carinska tijela mogu dodijeliti odobrenje iz stavka 1. pod uvjetima koje smatraju primjerenima. 4.Metoda se primjenjuje, a njezina se primjena bilježi na temelju opće prihvaćenih računovodstvenih načela koja su primjenjiva u zemlji u kojoj je proizvod proizveden. 5.Korisnik metode može izdati ili zatražiti dokaze o podrijetlu, ovisno o slučaju, za količinu proizvoda koji se mogu smatrati proizvodima s podrijetlom. Korisnik na zahtjev carinskih tijela dostavlja izjavu o tome kako se upravljalo tim količinama. 6.Carinska tijela nadziru uporabu odobrenja i mogu ga povući kad god se korisnik njime na bilo koji način nedopušteno služi ili ako ne ispunjava bilo koji od drugih uvjeta utvrđenih u ovom Protokolu. 7.Za potrebe stavka 1. zamjenjivi materijali znači materijali koji su iste vrste i tržišne kakvoće, imaju iste tehničke i fizičke značajke i nije ih moguće međusobno razlikovati za potrebe podrijetla. ČLANAK 17. Otprema šećera Otprema morem između državnih područja stranaka dopuštena je bez držanja šećera u odvojenim skladištima za sirovi šećer bez dodanih aroma ili tvari za bojenje, namijenjen daljnjem rafiniranju, iz tarifnih podbrojeva 1701.12, 1701.13 i 1701.14 Harmoniziranog sustava, različitog podrijetla. Osigurava se da su količine takvog šećera za koji se može smatrati da ima podrijetlo jednake količinama koje bi se prijavile za uvoz držanjem šećera u odvojenim skladištima. Posljednja luka ukrcaja trebala bi se nalaziti na državnom području države AKP SGP-a. ČLANAK 18. Izložbe 1.Na proizvode s podrijetlom koji se šalju na izložbu u zemlju ili državno područje osim onih koji su navedeni u člancima 4. i 6. ovog Protokola, a na koje se primjenjuje kumulacija i koji se prodaju nakon izložbe za uvoz u EU ili državu SADC SGP-a, primjenjuju se nakon uvoza odredbe ovog Sporazuma, pod uvjetom da se carinskim tijelima mogu podnijeti zadovoljavajući dokazi: (a)da je izvoznik poslao te proizvode iz države SADC SGP-a ili iz EU-a u zemlju u kojoj se održava izložba te da ih je ondje izlagao; (b)da je taj izvoznik prodao proizvode ili ih na koji drugi način ustupio nekoj osobi u državi SADC SGP-a ili EU-u; (c)da su proizvodi za vrijeme izložbe ili neposredno nakon izložbe poslani u istom stanju u kojem su bili upućeni na izložbu i (d)da proizvodi, od trenutka kada su poslani na izložbu, nisu upotrijebljeni ni u koju drugu svrhu osim izlaganja na toj izložbi. 2.Dokaz o podrijetlu mora se izdati ili sastaviti u skladu s odredbama glave IV. i predati carinskim tijelima zemlje uvoznice na uobičajen način. Na njemu mora stajati naziv i adresa održavanja izložbe. Prema potrebi se može zatražiti dodatna dokumentacija s dokazima o uvjetima pod kojima su proizvodi bili izloženi. 3.Stavak 1. primjenjuje se na sve trgovinske, industrijske, poljoprivredne ili obrtničke izložbe, sajmove ili slične javne priredbe ili izlaganja koja se ne priređuju u privatne svrhe u prodavaonicama ili poslovnim prostorima s ciljem prodaje stranih proizvoda i tijekom kojih proizvodi ostaju pod carinskim nadzorom. GLAVA IV. DOKAZ O PODRIJETLU ČLANAK 19.

Opći zahtjevi 1.Na proizvode s podrijetlom u državi SADC SGP-a kod uvoza u EU i proizvode s podrijetlom u EU-u kod uvoza u državu SADC SGP-a primjenjuju se pogodnosti odredaba ovog Sporazuma nakon što bude podneseno jedno od sljedećeg: (a)u slučajevima predviđenima člankom 24. stavkom 1. ovog Protokola, izjava, u daljnjem tekstu: „izjava o podrijetlu”, koju izvoznik daje na fakturi, dostavnici ili bilo kakvoj drugoj trgovačkoj ispravi u kojoj se predmetni proizvodi opisuju dovoljno detaljno da bi se mogli prepoznati. Tekst izjave o podrijetlu nalazi se u Prilogu IV ili (b)potvrda o prometu robe EUR.1, čiji se primjerak nalazi u Prilogu III. 2.Neovisno o stavku 1., na proizvode s podrijetlom u smislu ovog Protokola, u slučajevima određenima u članku 29. ovog Protokola, primjenjuju se pogodnosti ovog Sporazuma, pri čemu nije potrebno podnijeti nijednu od gore navedenih isprava. 3.U svrhu primjene odredaba ove glave izvoznici nastoje rabiti jezik koji je zajednički državama SADC SGP-a i EU-u. ČLANAK 20. Postupak za izdavanje potvrde o prometu robe EUR.1 1.Potvrdu o prometu robe EUR.1 izdaju carinska tijela zemlje izvoznice na pisani zahtjev izvoznika ili, na odgovornost izvoznika, njegova ovlaštenog zastupnika. 2.U tu svrhu izvoznik ili njegov ovlašteni zastupnik ispunjava i obrazac potvrde o prometu robe EUR.1 i obrazac zahtjeva, čiji se primjerci nalaze u Prilogu III. Obrasci se ispunjavaju u skladu s odredbama ovog Protokola. Ako su pisani rukom, treba ih ispuniti tintom i tiskanim slovima. Opis proizvoda mora biti unesen u polje rezervirano za tu svrhu, bez ostavljanja praznih redaka. Ako polje nije do kraja ispunjeno, ispod zadnjeg retka opisa mora se povući vodoravna crta, a nepopunjeni se dio mora prekrižiti. 3.Izvoznik koji podnosi zahtjev za izdavanje potvrde o prometu robe EUR.1 spreman je u bilo kojem trenutku, na zahtjev carinskih tijela zemlje izvoznice u kojoj je izdana potvrda o prometu robe EUR.1, dati na uvid sve odgovarajuće isprave kojima se dokazuje podrijetlo proizvoda u pitanju te ispunjavanje drugih uvjeta iz ovog Protokola. 4.Potvrdu o prometu robe EUR.1 izdaju carinska tijela države članice EU-a ili države SADC SGP-a ako se predmetni proizvodi mogu smatrati proizvodima podrijetlom iz EU-a ili iz države SADC SGP-a ili iz jedne od ostalih zemalja ili državnih područja iz članka 4. ovog Protokola i ako ispunjavaju druge uvjete iz ovog Protokola. 5.Carinska tijela koja izdaju potvrdu poduzimaju korake potrebne za provjeru statusa proizvoda s podrijetlom i ispunjenja ostalih zahtjeva ovog Protokola. U tu svrhu imaju pravo zahtijevati bilo kakve dokaze i izvršavati bilo kakve provjere izvoznikovih poslovnih knjiga ili bilo kakve druge provjere koje smatraju potrebnima. Carinska tijela koja izdaju potvrdu također osiguravaju da su obrasci iz stavka 2. propisno popunjeni. Ona posebno provjeravaju je li prostor predviđen za opis proizvoda ispunjen na način da se isključi svaka mogućnost dopisivanja u cilju prijevare. 6.Datum izdavanja potvrde o prometu robe EUR.1 navodi se u polju 11 potvrde. 7.Potvrdu o prometu robe EUR.1 izdaju carinska tijela i stavlja se na raspolaganje izvozniku čim se obavi ili osigura stvarni izvoz. ČLANAK 21. Naknadno izdane potvrde o prometu robe EUR.1 1.Neovisno o članku 20. stavku 7. ovog Protokola, potvrda o prometu robe EUR.1 iznimno se može izdati nakon izvoza proizvoda na koji se odnosi: (a)ako u trenutku izvoza nije izdana zbog greške, nenamjernih propusta ili posebnih okolnosti ili (b)ako se carinskim tijelima mogu podnijeti zadovoljavajući dokazi o tome da je potvrda o prometu robe EUR.1 izdana, ali nije prihvaćena prilikom uvoza iz tehničkih razloga.

2.Za potrebe provedbe stavka 1. izvoznik mora u svojem zahtjevu navesti mjesto i datum izvoza proizvoda na koje se potvrda o prometu robe EUR.1 odnosi te navesti razloge za svoj zahtjev. 3.Carinska tijela mogu naknadno izdati potvrdu o prometu robe EUR.1 tek nakon što provjere da su podatci iz izvoznikova zahtjeva u skladu s onima iz odgovarajućeg spisa. 4.Naknadno izdane potvrde o prometu robe EUR.1 moraju sadržavati sljedeću napomenu na engleskom jeziku: „ISSUED RETROSPECTIVELY” ili na portugalskom jeziku: „EMITIDO A POSTERIORI” 5.Napomena iz stavka 4. unosi se u polje 7. potvrde o prometu robe EUR.1. ČLANAK 22. Izdavanje duplikata potvrde o prometu robe EUR.1 1.U slučaju krađe, gubitka ili uništenja potvrde o prometu robe EUR.1 izvoznik carinskim tijelima koja su je izdala može podnijeti zahtjev za izdavanjem duplikata na temelju izvoznih isprava u njihovu posjedu. 2.Tako izdan duplikat mora sadržavati sljedeću napomenu na engleskom jeziku: „DUPLICATE” ili na portugalskom jeziku: „SEGUNDA VIA” 3.Napomena iz stavka 2. unosi se u polje 7. duplikata potvrde o prometu robe EUR.1. 4.Duplikat, koji mora sadržavati datum izdavanja originalne potvrde o prometu robe EUR.1, počinje vrijediti od tog datuma. ČLANAK 23. Izdavanje potvrda o prometu robe EUR.1 na temelju prethodno izdanog ili sastavljenog dokaza o podrijetlu Kada se proizvodi s podrijetlom stavljaju pod nadzor neke carinarnice u državi SADC SGP-a ili u EU-u, moguće je izvorni dokaz o podrijetlu zamijeniti jednom ili više potvrda o prometu robe EUR.1 radi slanja svih ili nekih od tih proizvoda na druga mjesta u državama SADC SGP-a ili u EU-u. Zamjensku potvrdu odnosno potvrde o prometu robe EUR.1 izdaje carinarnica pod čijim se nadzorom nalaze proizvodi i potvrđuju carinska tijela pod čiji su nadzor proizvodi stavljeni. ČLANAK 24.

Uvjeti za sastavljanje izjave o podrijetlu 1.Izjavu o podrijetlu iz članka 19. stavka 1. točke (a) ovog Protokola može sastaviti: (a)ovlašteni izvoznik u smislu članka 25. ovog Protokola ili (b)bilo koji izvoznik pošiljke koja se sastoji od jednog ili više paketa proizvoda s podrijetlom, čija ukupna vrijednost ne premašuje 6 000 EUR. 2.Izjava o podrijetlu može se izdati ako se predmetni proizvodi mogu smatrati proizvodima s podrijetlom iz država SADC SGP-a ili iz EU-a ili iz jedne od ostalih zemalja ili državnih područja iz članka 4. ovog Protokola i ako ispunjavaju druge uvjete iz ovog Protokola. 3.Izvoznik koji sastavlja izjavu o podrijetlu spreman je u bilo kojem trenutku, na zahtjev carinskih tijela zemlje izvoznice, podnijeti na uvid sve odgovarajuće isprave kojima dokazuje podrijetlo predmetnih proizvoda, kao i ispunjavanje ostalih uvjeta iz ovog Protokola. 4.Izjavu o podrijetlu izvoznik sastavlja tako što na fakturi, dostavnici ili drugoj trgovačkoj ispravi otipka ili otisne u pečatnom ili ispisanom obliku izjavu čiji se tekst navodi u Prilogu IV. ovom Protokolu, pri čemu upotrebljava jednu od jezičnih inačica određenih tim Prilogom u skladu s odredbama domaćih zakona zemlje izvoznice. Ako je izjava pisana rukom, mora biti napisana tintom i tiskanim slovima. 5.Na izjavama o podrijetlu mora biti izvorni vlastoručni potpis izvoznika. Međutim ovlašteni izvoznik u smislu članka 25. ovog Protokola ne mora potpisivati takve izjave pod uvjetom da se carinskim tijelima zemlje izvoznice u pisanom obliku obveže da će preuzeti punu odgovornost za svaku izjavu o podrijetlu u kojoj se navodi kao da ju je sam vlastoručno potpisao. 6.Izjavu o podrijetlu može sastaviti izvoznik kad se izvoze proizvodi na koje se ona odnosi ili nakon izvoza pod uvjetom da je podnesena u zemlji uvoznici najkasnije dvije (2) godine od uvoza proizvoda na koje se odnosi. ČLANAK 25. Ovlašteni izvoznik 1.Carinska tijela zemlje izvoznice mogu ovlastiti bilo kojeg izvoznika koji često otprema proizvode u skladu s odredbama o trgovinskoj suradnji ovog Sporazuma da sastavlja izjave o podrijetlu neovisno o vrijednosti predmetnih proizvoda. Izvoznik koji traži takvo ovlaštenje mora carinskim tijelima na zadovoljavajući način pružiti sva jamstva potrebna za provjeru statusa proizvoda s podrijetlom i ispunjenja svih drugih uvjeta iz ovog Protokola. 2.Carinska tijela mogu odobriti status ovlaštenog izvoznika pod uvjetima koje smatraju prikladnima. 3.Carinska tijela ovlaštenom izvozniku dodjeljuju broj carinskog ovlaštenja koji se navodi u izjavi o podrijetlu. 4.Carinska tijela nadziru kako ovlašteni izvoznik upotrebljava svoje ovlaštenje. 5.Carinska tijela mogu povući ovlaštenje u svakom trenutku. Carinska tijela to mogu učiniti ako ovlašteni izvoznik prestane davati jamstva iz stavka 1., ako više ne ispunjava uvjete iz stavka 2. ili na drugi način nepravilno upotrebljava svoje ovlaštenje. ČLANAK 26. Valjanost dokaza o podrijetlu 1.Dokaz o podrijetlu valjan je deset (10) mjeseci od datuma izdavanja u zemlji izvoznici i u tom se razdoblju mora podnijeti carinskim tijelima zemlje uvoznice. 2.Dokazi o podrijetlu koji se podnose carinskim tijelima zemlje uvoznice nakon isteka roka za podnošenje iz stavka 1. mogu se prihvatiti radi primjene povlaštenog tretmana kada je do nepodnošenja tih dokumenata unutar roka došlo zbog izvanrednih okolnosti.

3.U ostalim slučajevima zakašnjelog podnošenja carinska tijela zemlje uvoznice mogu prihvatiti dokaze o podrijetlu ako su proizvodi podneseni prije isteka navedenog roka. ČLANAK 27. Podnošenje dokaza o podrijetlu Dokaz o podrijetlu podnosi se carinskim tijelima zemlje uvoznice u skladu s postupcima koji se primjenjuju u toj zemlji. Spomenuta tijela mogu zahtijevati prijevod dokaza o podrijetlu te mogu zahtijevati i da uvoznu deklaraciju prati izjava uvoznika o tome da proizvodi ispunjavaju uvjete potrebne za primjenu ovoga Sporazuma. ČLANAK 28. Uvoz u djelomičnim pošiljkama Ako se, na zahtjev uvoznika i pod uvjetima koje utvrđuju carinska tijela zemlje uvoznice, rastavljeni ili nesastavljeni proizvodi u smislu Općeg pravila 2.(a) za tumačenje Harmoniziranog sustava koji su uvršteni u odjeljke XVI. i XVII. ili tarifne brojeve 7308 i 9406 Harmoniziranog sustava uvoze kao djelomične pošiljke, carinskim se tijelima po uvozu prve djelomične pošiljke za te proizvode podnosi jedan dokaz o podrijetlu. ČLANAK 29. Izuzeća od dokaza o podrijetlu 1.Proizvodi koje u malim pošiljkama pojedinac šalje pojedincu ili koji čine osobnu prtljagu putnika prihvaćaju se kao proizvodi s podrijetlom bez potrebe podnošenja dokaza o podrijetlu, pod uvjetom da takvi proizvodi nisu uvezeni zbog trgovine, da su deklarirani kao proizvodi koji ispunjavaju zahtjeve iz ovog Protokola i da nema sumnje u istinitost takve izjave. U slučaju proizvoda koji se šalju poštom, ta izjava može biti dana na carinskoj deklaraciji CN22/CN23 ili na listu papira koji se prilaže ispravi. 2.Uvoz koji je povremen i sadržava isključivo proizvode za osobnu uporabu primatelja ili putnika ili njihovih obitelji neće se smatrati uvozom zbog trgovine ako je s obzirom na prirodu i količinu proizvoda očito da nema trgovinske svrhe. 3.Nadalje, ukupna vrijednost tih proizvoda ne smije premašiti 500 EUR u slučaju malih paketa ili 1 200 EUR u slučaju proizvoda koji čine dio osobne prtljage putnika. ČLANAK 30. Obavješćivanje u kumulacijske svrhe 1.Ako se primjenjuju članak 3. stavak 2., članak 3. stavak 3., članak 4. stavak 2. i članak 4. stavak 3. ovog Protokola, status proizvoda s podrijetlom u smislu ovog Protokola za materijale koji potječu iz države SADC SGP-a, EU-a, druge države AKP SGP-a ili PZP-a dokazuje se potvrdom o prometu robe EUR.1, izjavom o podrijetlu ili izjavom dobavljača, čiji se primjerak nalazi u Prilogu V.A i koju daje izvoznik u bilo kojoj od tih zemalja, državnih područja ili EU-a odakle ti materijali potječu. Ako se primjenjuje članak 6. stavak 1. ovog Protokola, dokaz o statusu proizvoda s podrijetlom dostavlja se u obliku obrasca A ili izjave o podrijetlu. 2.Ako se primjenjuju članak 3. stavak 4., članak 3. stavak 5., članak 4. stavak 6. i članak 4. stavak 7. ovog Protokola, obrada ili prerada izvedena u državi SADC SGP-a, EU-u, drugoj državi AKP SGP-a ili u PZP-u dokazuju se izjavom dobavljača čiji se primjerak nalazi u Prilogu V.B i koju daje izvoznik u bilo kojoj od tih zemalja, državnih područja ili EU-a odakle ti materijali potječu. Dobavljač daje posebnu izjavu dobavljača za svaku pošiljku robe na trgovačkoj fakturi povezanoj s tom otpremom ili u privitku toj fakturi ili na dostavnici ili drugoj trgovačkoj ispravi povezanoj s tom pošiljkom u kojoj se ti materijali opisuju dovoljno detaljno da bi se mogli prepoznati. 3.Ako dobavljač određenom kupcu redovito isporučuje robu za čiji se status u pogledu pravila povlaštenog podrijetla očekuje da ostane jednak tijekom znatnog vremenskog razdoblja, on može izdati jednu izjavu, u nastavku „dugoročna izjava dobavljača”, pod uvjetom da činjenice ili okolnosti na temelju kojih je dana ostanu nepromijenjene, kako bi se pokrile naknadne otpreme te robe. Dugoročna izjava dobavljača može se izdati za razdoblje do jedne godine od datuma izdavanja izjave. 4.Dugoročna izjava dobavljača može se izdati s retroaktivnim učinkom. U takvim slučajevima njezina valjanost ne smije premašiti razdoblje od jedne godine od datuma njezina stupanja na snagu. Međutim priznaje se da bi carinska tijela imala pravo na ukidanje dugoročne izjave dobavljača ako se okolnosti promijene ili ako su dani netočni ili pogrešni podatci. 5.Dobavljač odmah obavješćuje kupca ako dugoročna izjava dobavljača više nije valjana u odnosu na isporučenu robu. 6.Izjava dobavljača može se dati na unaprijed tiskanom obrascu.

7.Na izjavama dobavljača mora biti izvorni vlastoručni potpis dobavljača. Međutim, ako su izjava o podrijetlu i izjava dobavljača sastavljene pomoću elektroničke obrade podataka, izjavu dobavljača ne treba vlastoručno potpisati pod uvjetom da carinska tijela u državi u kojoj su sastavljene izjave dobavljača mogu na zadovoljavajući način identificirati odgovornog službenika u poduzeću dobavljača. Navedena carinska tijela mogu utvrditi uvjete za provedbu ovog stavka. 8.Izjave dobavljača podnose se carinskim tijelima u zemlji izvoznici koja primi zahtjev za izdavanje potvrde o prometu robe EUR.1. 9.Dobavljač koji sastavlja izjavu mora u svakom trenutku biti spreman na zahtjev carinskih tijela zemlje u kojoj se izjava sastavlja dostaviti sve odgovarajuće isprave kojima se dokazuje da su podatci na izjavi točni. 10.Izjave dobavljača sastavljene i potvrde o informacijama izdane prije datuma stupanja na snagu ovog Protokola u skladu s člankom 26. Priloga II. Uredbi Vijeća (EZ) br. 1528/2007 ostaju valjane tijekom prijelaznog razdoblja od dvanaest (12) mjeseci. ČLANAK 31. Dokazne isprave Isprave iz članka 20. stavka 3. i članka 24. stavka 3. koje se rabe u svrhu dokazivanja da se proizvodi obuhvaćeni potvrdom o prometu robe EUR.1 ili izjavom o podrijetlu mogu smatrati proizvodima s podrijetlom iz države SADC SGP-a, EU-a ili jedne od ostalih zemalja ili državnih područja iz članaka 4. i 6. ovog Protokola te da ispunjavaju ostale uvjete iz ovog Protokola mogu se, među ostalim, sastojati od sljedećeg: (a)izravnih dokaza o postupcima koje je izvoznik ili dobavljač proveo da bi dobio predmetnu robu i koji se nalaze, primjerice, u njegovim poslovnim knjigama ili internoj knjigovodstvenoj evidenciji; (b)isprava kojima se dokazuje status proizvoda s podrijetlom materijala koji se rabe, izdaju ili sastavljaju u državi SADC SGP-a, EU-u ili jednoj od ostalih zemalja ili državnih područja iz članaka 4. i 6. ovog Protokola gdje se te isprave rabe u skladu s nacionalnim pravom; (c)isprava kojima se dokazuju obrada ili prerada materijala u državi SADC SGP-a, EU-u ili jednoj od ostalih zemalja ili državnih područja iz članaka 4. i 6. ovog Protokola, izdanih ili sastavljenih u državi SADC SGP-a, EU-u ili jednoj od ostalih zemalja ili državnih područja iz članaka 4. i 6. ovog Protokola gdje se te isprave rabe u skladu s nacionalnim pravom; (d)potvrda o prometu robe EUR.1 ili izjava o podrijetlu kojima se dokazuje status proizvoda s podrijetlom materijala koje se rabe, izdaju ili sastavljaju u državi SADC SGP-a, EU-u ili jednoj od ostalih zemalja ili državnih područja iz članka 4. i u skladu s ovim Protokolom. ČLANAK 32. Čuvanje dokaza o podrijetlu i dokaznih isprava 1.Izvoznik koji podnosi zahtjev za izdavanje potvrde o prometu robe EUR.1 najmanje tri (3) godine čuva isprave iz članka 20. stavka 3. ovog Protokola. 2.Izvoznik koji sastavlja izjavu o podrijetlu najmanje tri (3) godine čuva jedan primjerak te izjave o podrijetlu i isprava iz članka 24. stavka 3. ovog Protokola. 3.Dobavljač koji sastavlja izjavu dobavljača najmanje tri (3) godine čuva primjerke izjave i fakture, dostavnica ili drugih trgovačkih isprava kojima je ta izjava priložena te isprava iz članka 30. stavka 9. ovog Protokola. 4.Carinska tijela zemlje izvoznice koja izdaju potvrdu o prometu robe EUR.1 najmanje tri (3) godine čuvaju obrazac zahtjeva iz članka 20. stavka 2. ovog Protokola. 5.Carinska tijela zemlje uvoznice najmanje tri (3) godine čuvaju potvrde o prometu robe EUR.1 i izjave o podrijetlu koje su im podnesene. ČLANAK 33. Nepodudarnosti i formalne pogreške

1.Otkriće manjih nepodudarnosti između izjava u dokazu o podrijetlu i onih u ispravama koje se podnose carinarnici u svrhu obavljanja formalnosti za uvoz proizvoda neće ipso facto učiniti dokaz o podrijetlu ništavim ako se propisno ustanovi da ta isprava doista odgovara podnesenim proizvodima. 2.Očite formalne pogreške kao što su pogreške u tipkanju na dokazu o podrijetlu ne bi smjele biti razlog za odbacivanje te isprave ako te pogreške nisu takve da dovode u pitanje točnost izjava danih u toj ispravi. ČLANAK 34. Iznosi iskazani u eurima 1.Za primjenu odredaba članka 24. stavka 1. točke (b) i članka 29. stavka 3. ovog Protokola, u slučajevima kada su proizvodi fakturirani u valuti koja nije euro, svaka predmetna zemlja jednom godišnje utvrđuje iznose u nacionalnim valutama država SADC SGP-a ili država članica EU-a koji predstavljaju protuvrijednost iznosa izraženih u eurima. 2.Na pošiljke se primjenjuju pogodnosti iz odredaba članka 24. stavka 1. točke (b) ili članka 29. stavka 3. ovog Protokola upućivanjem na valutu u kojoj je faktura sastavljena u skladu s iznosom koji je utvrdila predmetna zemlja. 3.Iznosi koje treba primijeniti u bilo kojoj danoj domaćoj valuti u toj su valuti protuvrijednosti iznosa izraženih u eurima na prvi radni dan u listopadu. Europska komisija obavješćuje se o tim iznosima do 15. listopada, a primjenjuju se od 1. siječnja sljedeće godine. Europska komisija o odgovarajućim iznosima obavješćuje sve predmetne zemlje. 4.Određena zemlja može naviše ili naniže zaokružiti iznos koji dobije preračunavanjem iznosa izraženog u eurima u domaću valutu. Zaokruženi iznos ne smije se razlikovati od iznosa koji proizlazi iz preračunavanja više od 5 %. Određena zemlja može zadržati nepromijenjenom protuvrijednost u nacionalnoj valuti iznosa koji je izražen u eurima ako u trenutku godišnjeg usklađivanja predviđenog u stavku 3. preračunavanje tog iznosa prije zaokruživanja za ishod ima povećanje manje od 15 % u protuvrijednosti u nacionalnoj valuti. Protuvrijednost u domaćoj valuti može ostati neizmijenjena ako bi preračunavanje rezultiralo njezinim smanjenjem. 5.Odbor provjerava iznose izražene u eurima na zahtjev EU-a ili država SADC SGP-a. Prilikom te provjere Odbor uzima u obzir poželjnost očuvanja stvarnih učinaka navedenih ograničenja. U tu svrhu može donijeti odluku o promjeni iznosa izraženih u eurima. GLAVA V. ORGANIZACIJA ADMINISTRATIVNE SURADNJE ČLANAK 35. Administrativni uvjeti za proizvode na koje se primjenjuju pogodnosti ovog Sporazuma 1.Na proizvode s podrijetlom u smislu ovog Protokola, iz države SADC SGP-a ili EU-a, primjenjuju se u trenutku carinske uvozne deklaracije pogodnosti koje proizlaze iz Sporazuma samo pod uvjetom da su izvezeni na dan ili nakon njega kada zemlja izvoznica postupi u skladu s odredbama iz stavka 2. 2.Države SADC SGP-a i EU obvezuju se uspostaviti: (a)nacionalne i regionalne dogovore koji su potrebni za provedbu i izvršenje pravila i postupaka predviđenih u ovom Protokolu što uključuje, ako je primjereno, dogovore potrebne za primjenu članaka 3., 4. i 6. ovog Protokola; (b)administrativne strukture i sustave potrebne za odgovarajuće upravljanje i kontrolu podrijetla proizvoda i postupanje u skladu s ostalim uvjetima predviđenima ovim Protokolom. One šalju obavijesti iz članka 36. ovog Protokola. ČLANAK 36. Obavješćivanje carinskih tijela

1.Države SADC SGP-a i EU preko Europske komisije dostavljaju jedni drugima adrese carinskih tijela odgovornih za izdavanje i provjeru potvrda o prometu robe EUR.1 i izjava o podrijetlu ili izjava dobavljača te ogledne otiske pečata koje u svojim carinarnicama upotrebljavaju za izdavanje tih potvrda. Potvrde o prometu robe EUR.1 i izjave o podrijetlu ili izjave dobavljača prihvaćaju se u svrhu primjene povlaštenog tretmana od datuma kada Europska komisija, Tajništvo SACU-a i Ministarstvo industrije i trgovine Mozambika prime podatke. 2.Države SADC SGP-a i EU odmah obavješćuju jedni druge kada god dođe do bilo kakvih promjena podataka iz stavka 1. 3.Tijela iz stavka 1. djeluju na temelju ovlaštenja vlade predmetne zemlje. Tijela zadužena za kontrolu i provjeru dio su vladinih tijela predmetne zemlje. ČLANAK 37. Uzajamna pomoć 1.Kako bi se osigurala ispravna provedba ovog Protokola, EU i države SADC SGP-a preko nadležnih carinskih uprava pomažu jedna drugoj u provjeravanju izvornosti potvrda o prometu robe EUR.1, izjava o podrijetlu ili izjava dobavljača te ispravnosti informacija danih u tim ispravama. 2.Tijela s kojima se savjetuje dostavljaju odgovarajuće informacije o uvjetima pod kojima je proizvod izrađen, pri čemu posebno navode uvjete pod kojima su poštovana pravila o podrijetlu u raznim državama SADC SGP-a, EU-u i drugim zemljama iz članaka 4. i 6. ovog Protokola. ČLANAK 38. Provjera dokaza o podrijetlu 1.Naknadne provjere dokaza o podrijetlu obavljaju se na temelju analize rizika i nasumičnim odabirom ili kad god carinska tijela zemlje uvoznice imaju osnovane razloge za sumnju u vjerodostojnost takvih dokumenata, u status proizvoda s podrijetlom predmetnih proizvoda ili u ispunjavanje ostalih zahtjeva ovog Protokola. 2.Za potrebe provedbe odredaba stavka 1. carinska tijela zemlje uvoznice carinskim tijelima zemlje izvoznice vraćaju potvrdu o prometu robe EUR.1 i fakturu, ako je podnesena, izjavu o podrijetlu ili kopiju tih isprava uz navođenje razloga za zahtjev za provjeru, prema potrebi. Svi pribavljeni dokumenti i podatci koji upućuju na netočnost podataka u potvrdi o podrijetlu bit će dostavljeni kao dokaz uz zahtjev za provjeru. 3.Carinska tijela zemlje izvoznice obavljaju provjeru. U tu svrhu imaju pravo zahtijevati bilo kakve dokaze i izvršavati bilo kakve provjere izvoznikovih poslovnih knjiga ili bilo kakve druge provjere koje smatraju potrebnima. 4.Ako carinska tijela zemlje uvoznice odluče obustaviti odobrenje povlaštenog tretmana za predmetne proizvode u očekivanju rezultata provjere, uvozniku će biti ponuđeno puštanje robe uz sve mjere predostrožnosti za koje se procijeni da su nužne. 5.Carinska tijela koja zahtijevaju provjeru obavješćuju se o rezultatima te provjere u najkraćem mogućem roku. Ti rezultati moraju jasno pokazati jesu li isprave vjerodostojne i može li se smatrati da su predmetni proizvodi podrijetlom iz države SADC SGP-a, EU-a ili jedne od ostalih zemalja iz članaka 4. i 6. ovog Protokola te ispunjavaju li ostale zahtjeve ovog Protokola. 6.Ako u slučajevima opravdane sumnje nema odgovora u roku od deset (10) mjeseci od datuma zahtjeva za provjeru ili ako odgovor ne sadržava podatke dostatne za utvrđivanje vjerodostojnosti predmetne isprave ili stvarnog podrijetla proizvoda, carinska tijela koja su podnijela zahtjev uskraćuju pravo na povlašteni tretman, osim u iznimnim okolnostima. 7.Ako postupak provjere ili bilo koji drugi dostupni podatak upućuje na povrede odredaba ovog Protokola, zemlja izvoznica na vlastitu inicijativu ili na zahtjev zemlje uvoznice hitno provodi odgovarajuće istražne radnje ili osigurava provođenje takvih istražnih radnji kako bi utvrdila i spriječila takve povrede i u tu svrhu predmetna zemlja izvoznica može pozvati zemlju uvoznicu da sudjeluje u navedenim provjerama. ČLANAK 39. Provjera izjava dobavljača 1.Provjera izjava dobavljača provodi se na temelju analize rizika i nasumce ili kada god carinska tijela zemlje u kojoj su takve izjave razmatrane u cilju izdavanja potvrde o prometu robe EUR.1 ili za sastavljanje izjave o podrijetlu imaju razumnih razloga sumnjati u vjerodostojnost isprave ili točnost informacija u toj ispravi. 2.Carinska tijela kojima je izjava dobavljača podnesena mogu zatražiti da carinska tijela države u kojoj je izjava sastavljena izdaju potvrdu o informacijama, primjerak koje se nalazi u Prilogu VI. Druga je opcija da carinska tijela kojima je izjava dobavljača podnesena mogu zatražiti od izvoznika da dostavi potvrdu o informacijama koju su izdala carinska tijela države u kojoj je izjava sastavljena. Ured koji je izdao potvrdu o informacijama čuva njezin primjerak najmanje tri (3) godine.

3.Carinska tijela koja zahtijevaju provjeru obavješćuju se o rezultatima provjere u najkraćem mogućem roku. Ti rezultati moraju jasno pokazati jesu li informacije navedene u izjavi dobavljača točne i omogućuju li im da utvrde može li se i u kojoj mjeri ta izjava dobavljača uzeti u obzir za izdavanje potvrde o prometu robe EUR.1 ili sastavljanje izjave o podrijetlu. 4.Provjeru obavljaju carinska tijela zemlje u kojoj je izjava dobavljača sastavljena. U tu svrhu ta tijela imaju pravo zatražiti sve potrebne dokaze ili obaviti svaki potreban uvid u poslovne knjige dobavljača ili bilo kakvu drugu provjeru koju smatraju primjerenom kako bi provjerile točnost svake izjave dobavljača. 5.Sve potvrde o prometu robe EUR.1 ili izjave o podrijetlu izdane ili dane na temelju netočne izjave dobavljača smatraju se ništavnima. ČLANAK 40. Rješavanje sporova 1.Ako u vezi s postupcima provjere iz članaka 38. i 39. ovog Protokola dođe do spora koji carinska tijela koja su zahtijevala provjeru i carinska tijela odgovorna za obavljanje te provjere ne mogu riješiti ili ako ona postave pitanje u pogledu tumačenja ovog Protokola, takav se spor upućuje na rješavanje Odboru. 2.U svim slučajevima rješavanje sporova između uvoznika i carinskih tijela zemlje uvoznice provodi se na temelju zakonodavstva te zemlje. ČLANAK 41. Sankcije Sankcije se primjenjuju protiv svake osobe koja sastavi ili da sastaviti ispravu koja sadržava netočne informacije u cilju odobrenja povlaštenog tretmana za proizvode. ČLANAK 42. Slobodne zone 1.Države SADC SGP-a i EU poduzimaju sve potrebne mjere kako bi osigurale da proizvodi kojima se trguje na temelju dokaza o podrijetlu ili izjave dobavljača, a za koje se tijekom prijevoza upotrebljava slobodna zona na njihovom državnom području, ne budu zamijenjeni drugom robom te da ne budu podvrgnuti drugom rukovanju osim redovitim postupcima za sprečavanje njihova propadanja. 2.Izuzećem od odredaba iz stavka 1., ako su proizvodi podrijetlom iz države SADC SGP-a ili EU-a uvezeni u slobodnu zonu na temelju dokaza o podrijetlu i podvrgnuti obradi ili preradi, predmetna tijela na zahtjev izvoznika izdaju novu potvrdu o prometu robe EUR.1 ako je primijenjena obrada ili prerada u skladu s odredbama ovog Protokola. ČLANAK 43. Odstupanja 1.Odbor može donijeti odstupanja od ovog Protokola ako je to opravdano razvojem postojećih industrija ili nastankom novih industrija u državama SADC SGP-a. 1.1.Predmetna država ili države SADC SGP-a obavješćuju EU prije ili prilikom podnošenja tog pitanja Odboru o svojem zahtjevu za odstupanje, zajedno s razlozima za zahtjev u skladu sa stavkom 2. 1.2.EU pozitivno odgovara na sve zahtjeve država SADC SGP-a koji su opravdani u skladu s ovim člankom i koji ne mogu prouzrokovati ozbiljnu štetu postojećoj industriji EU-a. 2.Kako bi se Odboru olakšalo razmatranje zahtjeva za odstupanjem, država ili države SADC SGP-a koje podnose zahtjev, pomoću obrasca iz Priloga VII., uz svoj zahtjev prilažu najpotpunije moguće informacije, koje posebno obuhvaćaju dolje navedene točke:

(a)opis gotovog proizvoda; (b)vrsta i količina materijala s podrijetlom iz treće zemlje; (c)priroda i količina materijala podrijetlom iz država SADC SGP-a ili država ili državnih područja iz članaka 4. i 6. ovog Protokola ili materijala koji su ondje prerađeni; (d)proizvodni postupci; (e)dodana vrijednost; (f)broj zaposlenika u predmetnom poduzeću; (g)očekivani opseg izvoza u EU; (h)ostali mogući izvori opskrbe sirovinama; (i)razlozi za zatraženo trajanje u kontekstu napora poduzetih da bi se pronašli novi izvori opskrbe; (j)ostale primjedbe. Ista se pravila primjenjuju na sve zahtjeve za produljenjem. Odbor može izmijeniti obrazac. 3.Pri ispitivanju zahtjeva posebno se uzima u obzir sljedeće: (a)stupanj razvijenosti ili zemljopisni položaj predmetne države ili država SADC SGP-a; (b)slučajevi gdje bi primjena postojećih pravila o podrijetlu značajno utjecala na sposobnost postojeće industrije u državi SADC SGP-a da nastavi izvoziti u EU, posebno u slučajevima gdje bi to moglo prouzrokovati prekid njezinih aktivnosti; (c)posebni slučajevi gdje je moguće jasno dokazati da pravila o podrijetlu mogu odvratiti značajna ulaganja u neku industriju te gdje bi odstupanje koje daje prednost ostvarenju programa ulaganja omogućilo postupno ispunjavanje pravila. 4.U svakom se slučaju provodi ispitivanje kako bi se utvrdilo predstavljaju li pravila o kumulaciji podrijetla rješenje problema. 5.Povrh toga, ako se zahtjev za odstupanje odnosi na najmanje razvijene države SADC SGP-a, razmatra ga se pristrano, osobito s obzirom na sljedeće: (a)gospodarski i društveni učinak odluke koja se donosi, osobito na zapošljavanje; (b)potrebu za primjenom odstupanja u nekom razdoblju, uzimajući u obzir poseban položaj predmetne države SADC SGP-a i njezine poteškoće. 6.Pri razmatranju zahtjeva, za svaki se pojedinačni slučaj posebno vodi računa o mogućnosti dodjeljivanja statusa proizvoda s podrijetlom proizvodima koji u svojem sastavu uključuju materijale podrijetlom iz najmanje razvijenih zemalja ili zemalja u razvoju s kojima jedna ili više država SADC SGP-a ima posebne odnose, pod uvjetom da se može uspostaviti zadovoljavajuća administrativna suradnja.

7.Ne dovodeći u pitanje stavke od 1. do 6., odstupanje se odobrava ako dodana vrijednost proizvoda bez podrijetla upotrijebljenih u predmetnoj državi SADC SGP-a čini najmanje 45 % vrijednosti gotovog proizvoda, pod uvjetom da odstupanje nije takvo da uzrokuje ozbiljnu štetu nekom gospodarskom sektoru EU-a ili jedne države članice ili više njih. 8.Odbor poduzima mjere potrebne kako bi se osiguralo što brže moguće donošenje odluka, a u svakom slučaju najkasnije u roku od sedamdeset pet (75) radnih dana nakon što supredsjedatelj Odbora iz EU-a primi zahtjev. Ako EU u tom roku ne obavijesti države SADC SGP-a o svojem stavu u pogledu tog zahtjeva, zahtjev se smatra prihvaćenim. 9.(a)Odstupanje u pravilu vrijedi tijekom razdoblja od pet (5) godina, o čemu odluku donosi Odbor. (b)Odlukom o odobrenju odstupanja mogu se omogućiti produljenja bez potrebe za novom odlukom Odbora, pod uvjetom da predmetna država ili države SADC SGP-a tri (3) mjeseca prije kraja svakog razdoblja dostave dokaz da još uvijek nisu u mogućnosti ispuniti uvjete ovog Protokola za koje im je odobreno odstupanje. Ako se protiv produljenja uloži prigovor, Odbor ga ispituje što je prije moguće i odlučuje o produljenju odstupanja. Odbor postupa kako je predviđeno stavkom 8. Poduzimaju se sve potrebne mjere da bi se izbjegli prekidi u primjeni odstupanja. (c)U razdobljima iz podstavaka (a) i (b) Odbor može preispitati uvjete za provedbu odstupanja ako se utvrdi da je nastupila bitna promjena u materijalnim čimbenicima koji utječu na odluku da se odobri odstupanje. Nakon dovršetka ispitivanja Odbor može odlučiti izmijeniti uvjete svoje odluke u pogledu opsega odstupanja ili bilo koji drugi prethodno utvrđeni uvjet. 10.Neovisno o stavcima 1. do 9. Namibiji se odobrava automatsko odstupanje u pogledu pripremljenog ili konzerviranog tunja dugokrilca (albakor) (Thunnus alalunga) iz tarifnog broja HS 1604, proizvedenog iz tunja dugokrilca (albakor) bez podrijetla iz tarifnih brojeva HS 0302 ili 0303, od datuma stupanja na snagu Sporazuma između Namibije i EU-a u skladu s člankom 113. ovog Sporazuma u okviru godišnje kvote od 800 metričkih tona. 11.Neovisno o stavcima 1. do 9. Mozambiku se odobrava automatsko odstupanje od članka 7. stavka 2. točke (c) ovog Protokola. To se odstupanje primjenjuje tijekom pet (5) godina od stupanja na snagu ovog Sporazuma na kozice i hlapove iz tarifnih brojeva HS 0306 i 1605, ulovljene u isključivom gospodarskom pojasu Mozambika te iskrcane i prerađene u Mozambiku. GLAVA VI. CEUTA I MELILLA ČLANAK 44. Posebni uvjeti 1.Pojam „EU” koji se rabi u ovom Protokolu ne obuhvaća Ceutu i Melillu. Pojam „proizvodi s podrijetlom iz EU-a” ne obuhvaća proizvode podrijetlom iz Ceute i Melille. 2.Odredbe ovog Protokola primjenjuju se mutatis mutandis u utvrđivanju mogu li se proizvodi smatrati proizvodima podrijetlom iz države SADC SGP-a kada se uvoze u Ceutu i Melillu. 3.Ako se proizvodi dobiveni u cijelosti u Ceuti, Melilli ili EU-u podvrgavaju obradi i preradi u državi SADC SGP-a, oni se smatraju u cijelosti dobivenima u državama SADC SGP-a. 4.Obrada ili prerada izvedena u Ceuti, Melilli ili EU-u smatra se izvedenom u državi SADC SGP-a ako se materijali podvrgnu naknadnoj obradi ili preradi u državi SADC SGP-a. 5.Za potrebe provedbe stavaka 3. i 4. nedostatni postupci navedeni u članku 9. ovog Protokola ne smatraju se obradom ili preradom. 6.Ceuta i Melilla smatraju se jedinstvenim državnim područjem. GLAVA VII. ZAVRŠNE ODREDBE ČLANAK 45.

Revizija i primjena pravila o podrijetlu 1.U skladu s člankom 101. ovog Sporazuma Zajedničko vijeće jednom godišnje, ili kada god to zatraže države SADC SGP-a ili EU, ispituje primjenu odredaba ovog Protokola i njihov gospodarski učinak u cilju potrebnih izmjena ili prilagodbi. 2.Zajedničko vijeće među ostalim elementima uzima u obzir utjecaj tehnološkog razvoja na pravila o podrijetlu. 3.Donesene odluke provode se što je prije moguće. 4.U skladu s člankom 50. ovog Sporazuma Odbor među ostalim donosi odluke o odstupanjima od ovog Protokola pod uvjetima utvrđenima u članku 43. ovog Protokola. ČLANAK 46. Prilozi Prilozi ovom Protokolu njegov su sastavni dio. ČLANAK 47. Provedba Protokola EU i države SADC SGP-a poduzimaju mjere potrebne za provedbu ovog Protokola. PRILOG I. UVODNE NAPOMENE UZ POPIS U PRILOGU II. Napomena 1.: Popisom se utvrđuju uvjeti koje trebaju ispunjavati svi proizvodi kako bi se smatrali dostatno obrađenima ili prerađenima u smislu članka 8. Protokola. Napomena 2.: 1.U prva dva stupca u popisu opisuje se dobiveni proizvod. U prvom se stupcu navodi broj tarifnog broja ili poglavlja iz Harmoniziranog sustava, a u drugom se stupcu nalazi opis robe koji se upotrebljava u tom sustavu za taj tarifni broj ili poglavlje. Za svaki unos u prva dva stupca predviđeno je pravilo u stupcu 3. ili 4. Ako u nekim slučajevima unosu iz prvoga stupca prethodi „ex”, to znači da se pravilo iz stupca 3. ili 4. primjenjuje samo na dio tog tarifnog broja kako je opisano u stupcu 2. 2.Ako je nekoliko tarifnih brojeva grupirano zajedno u stupcu 1. ili se navodi broj poglavlja te se stoga u stupcu 2. navodi općenit opis proizvoda, susjedna pravila u stupcu 3. ili 4. primjenjuju se na sve proizvode koji su prema Harmoniziranom sustavu razvrstani u tarifne brojeve poglavlja ili u bilo koji od tarifnih brojeva grupiranih u stupcu 1. 3.Ako su na popisu različita pravila koja se odnose na različite proizvode unutar nekog tarifnog broja, svaka alineja sadržava opis toga dijela tarifnog broja koji je obuhvaćen susjednim pravilima u stupcima 3. ili 4. 4.Ako je za neki unos u prva dva stupca navedeno pravilo i u stupcima 3. i 4., izvoznik može izabrati, kao alternativu, primjenu pravila u stupcu 3. ili pravila u stupcu 4. Ako u stupcu 4. nije predviđeno pravilo o podrijetlu, primjenjuje se pravilo iz stupca 3.

Napomena 3.: 1.Odredbe članka 8. ovog Protokola o proizvodima koji su stekli status proizvoda s podrijetlom i koji se upotrebljavaju u proizvodnji drugih proizvoda primjenjuju se bez obzira na to jesu li proizvodi stekli taj status u tvornici gdje se upotrebljavaju ili u drugoj tvornici u EU-u ili u državama SADC SGP-a. Primjer: Motor iz tarifnog broja 8407, za kojega pravilo nalaže da vrijednost materijala bez podrijetla koji se u njega mogu ugraditi ne smije premašiti 40 % cijene proizvoda franko tvornica, napravljen je od „druge čelične legure grubo oblikovane kovanjem” iz tarifnog broja ex 7224. Ako je to kovanje obavljeno u EU-u iz ingota bez podrijetla, on je već stekao status proizvoda s podrijetlom na temelju pravila za tarifni broj ex 7224 iz popisa. Kovanje se tada može računati kao da je s podrijetlom u izračunu vrijednosti motora bez obzira na to je li on proizveden u istoj ili drugoj tvornici u EU-u. Stoga se vrijednost ingota bez podrijetla ne uzima u obzir pri zbrajanju vrijednosti upotrijebljenih materijala bez podrijetla. 2.Pravilo iz popisa predstavlja minimalnu količinu potrebne obrade ili prerade pa se obavljanjem veće količine obrade ili prerade također stječe status proizvoda s podrijetlom i obratno, obavljanjem manje količine obrade ili prerade ne može se steći status proizvoda s podrijetlom. Dakle, ako je pravilom predviđeno da se u određenoj fazi proizvodnje može upotrijebiti materijal bez podrijetla, uporaba takvog materijala u ranijoj fazi proizvodnje dopuštena je, a uporaba takvog materijala u kasnijoj fazi nije. 3.Ne dovodeći u pitanje napomenu 3.2., ako je pravilom predviđeno da se mogu upotrijebiti „materijali iz bilo kojeg tarifnog broja”, mogu se upotrijebiti i materijali iz istog tarifnog broja, međutim uz primjenu svih posebnih ograničenja koja također mogu biti sadržana u pravilu. Međutim izraz „proizvodnja od materijala iz bilo kojeg tarifnog broja, uključujući druge materijale iz tarifnog broja …” znači da se mogu upotrebljavati samo materijali razvrstani u isti tarifni broj kao i proizvod čiji se opis razlikuje od opisa kako je naveden u stupcu 2. popisa. 4.Ako se u pravilu iz popisa navodi da se proizvod može proizvoditi od više od jednog materijala, to znači da se mogu upotrijebiti bilo koji materijal ili više njih. Njime se ne zahtijeva da svi budu upotrijebljeni. Primjer: Pravilom za tkanine iz tarifnih brojeva 5208 do 5212 predviđeno je da se mogu upotrijebiti prirodna vlakna te da se među ostalim materijalima mogu upotrijebiti i kemijski materijali. To ne znači da se oba moraju upotrijebiti; mogu se upotrijebiti jedan ili drugi ili oba materijala. 5.Ako se u pravilu iz popisa navodi da se proizvod mora proizvoditi od određenog materijala, taj uvjet očito ne priječi uporabu drugih materijala koji zbog svoje unutarnje naravi ne mogu zadovoljiti to pravilo. (Vidi i napomenu 6.3. dolje u vezi s tekstilom.) Primjer: Pravilom za prehrambene proizvode iz tarifnog broja 1904, koje konkretno isključuje uporabu žitarica bez podrijetla i njihovih prerađevina, ne sprečava se uporaba mineralnih soli, kemikalija i drugih dodataka koji nisu proizvodi od žitarica. Međutim to se ne odnosi na proizvode koji se, premda se ne mogu proizvesti od određenih materijala navedenih na popisu, mogu proizvesti od materijala iste naravi u ranijoj fazi proizvodnje. Primjer: U slučaju odjevnog predmeta iz ex poglavlja 62, izrađenog od netkanih materijala, ako je za tu klasu proizvoda dopuštena uporaba samo pređe bez podrijetla, nije moguće započeti s netkanom tkaninom, čak i ako se netkane tkanine inače ne mogu izrađivati od pređe. U takvim bi slučajevima početni materijal normalno bio u fazi koja prethodi pređi, a to je stanje vlakana. 6.Kad se u nekom pravilu iz popisa navode dva postotka maksimalne vrijednosti materijala bez podrijetla koji se mogu upotrijebiti, ti se postotci ne mogu zbrajati. Drugim riječima, maksimalna vrijednost svih upotrijebljenih materijala bez podrijetla nikada ne smije premašiti najviši navedeni postotak. Nadalje, pojedinačni postotci ne smiju se premašiti u odnosu na konkretne materijale na koje se primjenjuju. Napomena 4.: 1.Pojam „prirodna vlakna” upotrebljava se u popisu za vlakna koja nisu umjetna ili sintetička. Ograničen je na uporabu u fazama prije predenja, što uključuje otpad i, osim ako je drukčije predviđeno, uključuje vlakna koja su grebenana, češljana ili na drugi način obrađena, osim predena. 2.Izraz „prirodna vlakna” uključuje konjsku dlaku iz tarifnog broja 0503, svilu iz tarifnih brojeva 5002 i 5003, te vunena vlakna, finu ili grubu životinjsku dlaku iz tarifnih brojeva 5101 do 5105, pamučna vlakna iz tarifnih brojeva 5201 do 5203 i druga biljna vlakna iz tarifnih brojeva 5301 do 5305.

3.Izrazi „tekstilna pulpa”, „kemijski materijali” i „materijali za izradu papira” u popisu se upotrebljavaju za opis materijala koji nisu razvrstani u poglavlja 50 do 63, a mogu se upotrebljavati za izradu umjetnih, sintetičkih ili papirnih vlakana ili pređe. 4.Pojam „sintetička rezana vlakna” rabi se u popisu za sintetičke ili umjetne filamente, rezana vlakna ili otpad iz tarifnih brojeva 5501 do 5507. Napomena 5.: 1.Ako se za određeni proizvod na popisu upućuje na ovu napomenu, uvjeti iz stupca 3. ne primjenjuju se na osnovne tekstilne materijale koji se upotrebljavaju u proizvodnji ovog proizvoda, a koji zajedno predstavljaju 10 % ili manje ukupne težine svih osnovnih upotrijebljenih tekstilnih materijala. (Vidi i napomene 5.3. i 5.4.) 2.Međutim dopušteno odstupanje spomenuto u napomeni 5.1. može se primijeniti samo na mješovite proizvode koji su izrađeni od dvaju ili više osnovnih tekstilnih materijala. Osnovni su tekstilni materijali sljedeći: –svila, –vuna, –gruba životinjska dlaka, –fina životinjska dlaka, –konjska dlaka, –pamuk, –materijali za izradu papira i papir, –lan, –prirodna konoplja, –juta i druga tekstilna vlakna od drvenog lika, –sisal i druga tekstilna vlakna iz roda agava, –kokos, abaka, rami i druga biljna tekstilna vlakna, –sintetički filamenti, –umjetni filamenti,

–vodljivi filamenti, –sintetička polipropilenska rezana vlakna, –sintetička poliesterska rezana vlakna, –sintetička poliamidna rezana vlakna, –sintetička poliakrilonitrilna rezana vlakna, –sintetička poliimidna rezana vlakna, –sintetička politetrafluoroetilenska rezana vlakna, –sintetička rezana vlakna od polifenilen sulfida, –sintetička rezana vlakna od polivinil klorida, –ostala sintetička rezana vlakna, –umjetna rezana vlakna viskoze, –ostala umjetna rezana vlakna, –pređa od poliuretana s međudijelovima od fleksibilnih polieterskih segmenata, upletenih ili neupletenih, –pređa od poliuretana s međudijelovima od fleksibilnih poliesterskih segmenata, upletenih ili neupletenih, –proizvodi iz tarifnog broja 5605 (metalizirana pređa) koji uključuju vrpcu koja se sastoji od jezgre aluminijske folije ili od jezgre od plastične folije sa slojem aluminijskog praha ili bez njega, širine do 5 mm, spojenu u sendvič pomoću prozirnog ili bojenog ljepila između dvaju slojeva plastične folije, –ostali proizvodi iz tarifnog broja 5605. Primjer: Pređa iz tarifnog broja 5205 koja je izrađena od pamučnih vlakana iz tarifnog broja 5203 i sintetičkih rezanih vlakana iz tarifnog broja 5506 miješana je pređa. Stoga se sintetička rezana vlakna bez podrijetla koja ne zadovoljavaju pravila o podrijetlu (koja zahtijevaju izradu od kemijskih materijala ili tekstilne pulpe) mogu upotrijebiti ako ne premaše 10 % težine pređe. Primjer: Vunena tkanina iz tarifnog broja 5112 koja je izrađena od vunene pređe iz tarifnog broja 5107 i pređe od rezanih sintetičkih vlakana iz tarifnog broja 5509 miješana je tkanina. Stoga se sintetička pređa koja ne zadovoljava pravila o podrijetlu (kojima se zahtijeva izrada od kemijskih materijala ili tekstilne pulpe) ili vunena pređa koja ne zadovoljava pravila o podrijetlu (kojima se zahtijeva izrada od prirodnih vlakana bez grebenanja ili češljanja ili druge pripreme za predenje) ili njihova kombinacija, može upotrijebiti pod uvjetom da njihova ukupna težina ne premašuje 10 % težine tkanine.

Primjer: Tafting tekstilni materijal iz tarifnog broja 5802 koji je izrađen od pamučne pređe iz tarifnog broja 5205 i pamučne tkanine iz tarifnog broja 5210 miješani je proizvod samo ako je pamučna tkanina i sama miješana tkanina koja je izrađena od pređa razvrstanih u dva odvojena tarifna broja ili ako su upotrijebljene pamučne pređe i same mješavine. Primjer: Ako je predmetni tafting tekstilni materijal izrađen od pamučne pređe iz tarifnog broja 5205 i sintetičke tkanine iz tarifnog broja 5407, onda su upotrijebljene pređe očito dva zasebna osnovna tekstilna materijala pa je tafting tekstilni materijal prema tomu miješani proizvod. 3.Za proizvode koji sadržavaju „pređu od poliuretana s međudijelovima od fleksibilnih poliesterskih segmenata, upletenih ili neupletenih” to se dopušteno odstupanje povećava na 20 % u pogledu te pređe. 4.U slučaju proizvoda koji uključuju „vrpcu koja se sastoji od jezgre od aluminijske folije ili od jezgre od plastične folije sa slojem aluminijskog praha ili bez njega, širine do 5 mm, spojenu u sendvič pomoću prozirnog ili bojenog ljepila između dvaju slojeva plastične folije”, dopušteno odstupanje za tu vrpcu iznosi 30 %. Napomena 6.: 1.U slučaju tih tekstilnih proizvoda, koji su označeni na popisu bilješkom koja upućuje na ovu uvodnu napomenu, tekstilna pozamanterija i pribor koji ne zadovoljavaju pravilo iz stupca 3. za izrađene proizvode mogu se upotrijebiti pod uvjetom da njihova težina ne premašuje 10 % ukupne težine svih uključenih tekstilnih materijala. Tekstilna pozamanterija i pribor razvrstani su u poglavlja 50 do 63. Podstave i međupodstave ne smatraju se pozamanterijom ili priborom. 2.Sva netekstilna pozamanterija i pribor ili drugi upotrijebljeni materijali koji sadržavaju tekstil ne moraju ispunjavati uvjete iz stupca